
Oikeudenmukaisuuodesta. 


Kun nyt on kulunut 16 vuotta vuoden 1918 tapah- 
tumista, niin meillä on syytä kohottaa sitä verhoa, 
jonka takaa me koetamme saada vastauksen siihen, 
ketkä olivat syyllisiä ja ketkä syyttömiä kansalliseen 
onnettomuuteemme, veljessotaan, itsenäisyytemme 
aamuna, verisiin taisteluihin, jotka muodostuivat 
kansamme vapaussodaksi. Vai voiko lainkaan olla 
syyttömiä niiden joukossa, jotka on kerran istutettu 
syyllisten penkille. Olivatko kaikki ne, jotka taiste- 
livat tämän maan kansallista vapautta, riippumatto- 
muutta, vastaan, tietoisia siitä mitä he tekivät. Me 
voimme siihen vastata, että eivät olleet. Suurin 
osa niistä miehistä, jotka viruivat vuosina 1918 ja 
1919 vankileireissä, oli syyttömiä siihen mitä oli 
tapahtunut. Siihen voimme saada valaistusta silmäil- 
lessämme lyhyesti tapahtumien kulkua punaisten 
puolella vuonna 1917 syksyllä ja vapaussotakeväänä. 
— Kun punakaarteja alettiin muodostaa edellä sa- 

:* nottuna syksynä, niin niiden miehistön pääosa kä- 
sitti, kuten yleensä on tunnettua, joukon irtolaisia, 
suurelta osaltaan roskaväkeä, jotka täydensivät 
rivejään vankiloista vapauttamillaan rikollisilla ja 
näiden johtajina oli kourallinen täysin edesvastuutto- 
mia seikkailijoita. Varsinainen työväestö pysytteli 
suurimmalta osaltaan syrjässä silloisten tapahtumien 
kulusta. Kun sosialidemokraattinen puolue taipui 
tammikuun lopussa 1918 punakaartilaisjohdon vaa- 
timuksesta julistamaan aseellisen vallankumouksen 
ytyöväenluokan» diktatuurin toteuttamiseksi, niin oli 
punaisten joukkojen vahvuus n. 20,000 miestä, huo- 
mattavalta osaltaan vielä aseistamattomia. Kun 
punaisten sotatoimet eivät menestyneetkään sillä 

nopeudella kuin mitä johtajat olivat kuvitelleet, niin 
tammi-helmikuun vaihteessa oli heidän ryhdyttävä 
hankkimaan lisää väkeä. Ammattiyhdistyksille an- 
nettiin määräys, että niiden on värvättävä ammatti- 
yhdistyksiin kuuluva työväki punakaartiin ja sa- 
malla sanottiin uhkaus, että ne työläisistä, jotka eivät 
määräystä noudata, tulevat menettämään työpaik- 
kansa, siis leipänsä, ja heitä tullaan kohtelemaan työ- 
väenluokan vihollisina. Vaikka suurin osa työläisistä 
olikin aseellista toimintaa vastaan, niin olosuhteiden 
pakottamina he toinen toisensa jälkeen astuivat 
maanpettureiden riveihin. Näin saatiin vähitellen 
punakaartin miesmäärä nousemaan lähes 100.000:een. 
Vuoden 1918 tapahtumat tunnemme. Työväenjoh- 
tajien petos selvisi harhaanjohdetuille miehille vanki- 
leirien kurjuudessa. Johjajien rikoksen maksoivat 
joukot verellään ja kärsimyksellään. — Se, mikä on 
tapahtunut ei ole muutettavissa, mutta oikeuden- 
mukaiseen arvosteluun me olemme velvollisia kan- 
samme eheyttämisen tiellä. Näihin päiviin saakka 
on varsin yleisesti tuomittu porvarillisten taholta 
koko työväestömme syylliseksi siihen, mitä tapahtui 
vuonna 1918. Ja sama varjo halutaan eräillä ta- 
hoilla pitää työväestömme yllä jatkuvasti. Kun nyt, 
kansallisen herätystyömme voimistuessa päivä päi- 
vältä, on tahdottu tarjota veljenkäsi jokaiselle 
suomalaiselle miehelle, asemaan katsomatta, vieläpä 
suurimmalle osalle niistäkin, jotka tavattiin ase kä- 
dessä kukistamassa vuosisataista yhteiskuntajärjes- 
tystämme, niin on tätä pidetty sopimattomana, 
vieläpä isänmaallemme vaarallisena työnä. On tah- 
dottu selittää sellaistakin, että valkoisen armeijamme 

POE] A I UULI 


Me tahdomme... 


(Omistettu Akateemiselle Karjala-Seuralle). 


Tää kansamme kauan on kamppaillut, 
se seissyt on ryssiä vastaan. 

Se ei ole orjaksi antaunut, 

ei luopunut kalleimmastaan. 

Se ei ole tahrannut kunniataan, 

vaan takaisin Suomellensa 

se viha ja rakkaus rinnassaan 


on vaatinut vapautensa. 


Ne voittomme lunnaat jos kalliit lie, 

niin sittenkin kesken on työmme, 

ja kyynelin käyty jos onkin se tie, 

niin kerran me vieläkin lyömme. 

Niin kauan on iskevä Suomen mies 

ja uhma sen kalvassa kestää 

kuin katkee ne kahleet, kuin kirpoo se ies, 
mi heimomme herruutta estää. 


työ, joka lopullisesti varmisti valtakuntamme itse- 
näisyyden ja pelasti maamme punaisesta, sylei- 
lystä, haluttaisiin tehdä merkityksettömäksi. Mitä 
ääretöntä omahyväisyyttä ja sokeutta voikaan moi- 
nen käsitystapa sisältää. Onko ihmisiä, jotka vilpit- 
tömästi tunnustavat olleensa harhateillä, jatkuvasti 
tuomittava heidän erehdyksestään. '— Onko tämä 
tehtävä siitä huolimatta, että heidät havaitaan siveel- 
lisesti kelvollisiksi kansalaisiksi. Meillä isänmaamme 
rakennustyössä on yksi ainoa tie, jonka tienviittoina 
ovat —isänmaanrakkaus ja lähimmäisenrakkaus, 
ja jos tällä pohjalla tapaamme toisemme, niin meillä 
on kaikki edellytykset luoda kansallemme ja sen jäse- 
nille valoisampi tulevaisuus kuin missä nyt elämme. 
Kun työssämme onnistumme rajoittamaan sen verran 
vapaamielisyyden kasvattamaa määrätöntä itsek- 
kyyttä, että saamme työväestöllemme luoduksi nor- 
maalit toimeentuloedellytykset, siis kunnollisen pal- 
kan rehellisestä työstä, silloin kun siihen on olemassa 
kaikki edellytykset, niin työväestömme mielikuvasta 
saadaan karisemaan ne haavekuvat, jotka olivat 
eräänä syynä vapaussotaamme ja työväestömme on 
oleva yhtä intomielisenä kansallisten työntekijäin 
rintamassa kuin ne, jotka ovat heti saattaneet todeta 

Me kuulemme Karjalan kanteleen 
viel' itkevän vangitun kieltä. 

Käy veitsenä veljein se sydämeen, 

ja Kullervon nostaa se mieltä. 

Me nousemme voimalla kirkastamaan 
tään kansamme kauneinta unta, 

ja kerran myös juhliva vapauttaan 


Suur-Suomen on valtakunta. 


Me tahdomme suureksi Suomenmaan, 
me voitamme vastustajan, 
ja Vienanlahdesta Laatokkaan 
me piirrämme miekalla rajan. 
Se meidän on veljinä velvollisuus, 
tää, veikot, on tunnussana: 
Suur-Suomelle aamu on koittava uus 
viel' untakin kirkkaampana. 
REINO HIRVISEPPÄ. 


punaisen ruton turmiollisuuden. — Meidän kansaam- 
me ovat repineet erilaiset oppisuunnat, jotka ovat 
edustaneet kukin alallaan rajoitetun ihmisryhmän 
oikeuksia. Tämä sekasotkuinen tilanne on myöskin 
ajan virtaus, seuraus järjettömyyteen ulottuneesta 
vapaamielisyydestä. Kaikkien sota kaikkia vastaan 
on synnyttänyt uuden aatevirtauksen, joka pyrkii 
kokoamaan eri tahoilla harhailevat kansalaisryhmät, 
saattamaan yhteiskuntaan järjestyksen ja oikeuden- 
mukaisuuden. Voimme sanoa, että huolimatta ny- 
kyisestä näennäisestä oikeudenmukaisuudesta, on 
meillä erikoisesti työntekoon ja palkkaukseen näh- 
den vallalla voimakkaamman oikeus ja tämän epä- 
suhteen poistaminen on eräs kansallisen työmme ja 
kansallisen nousumme perusedellytyksiä. Voimak- 
kaamman oikeuden tilalle on meidän asetettava vot- 
makkaimman oikeus ja se on voimakas, keskitetty 
valtiovalta, joka pitää yhtä hyvin huolen työn- 
tekijästä kuin työnteettäjästäkin. Silloin kun 
työmme johtaa siihen, että perustuslakimme sää- 
dökset valtakunnan työvoiman suojaamisesta on 
saatu kohotetuksi kansakunnan etujen mukaiseen 
arvoon, voimme ryhtyä rakentamaan yksimielistä ja 
voimakasta Suomea. 
Matti Parviainen. 


POHJATUULI 


Lentiä kirjasta, jota ei ole. 


Einari Vuorela. 


Täällä on minun hyvä olla. Keskellä maata, kor- 
pien suojaisessa kehässä. Täällä on loppumattomasti 
elementtejä — hiljaisuutta ja unelmia. 


, * 


Olen tyypillinen ilmiö ajassani — sokeaa etsintää, 
huutoa länteen ja itään, hillittömiä mielitekoja, nau- 
tinnonhimoa, unettomia öitä. Tieto on käynyt taa- 
kaksi. Koetan jälleen päästä horrokseen; koetan her- 
kistyttää tylsistyneitä vaistojani, koskettaa paljas- 
tetulla rinnallani maan turvetta, särmäisiä kiviä. 
Suussani on mullan maku, sieraimissani muurahais- 
mätästen hapan lemu. Käteni tunnustelevat ja nos- 
televat työaseita. Kiviröykkiöiden näkeminen tekee 
minulle hyvää, harmaat kalliot paisuttavat lihak- 
siani, vuoret ja vuorten rotkot karkaisevat. Juuri 
tätä olen etsinyt, tuota korpea,-tuota suon hallavaa 
lakeutta, viluisia kuusia suon tuulisilla reunoilla. 

Mutta kaikki on kaaoksena. — Raskaat teokset 
painavat aivojani. Minne käännynkin, olen näkevi- 
näni kellastuneita lehtiä, jotka ovat täynnä paino- 
mustetta. Tuoksuu home ja tyhjyys. 

Kuohunnan lomassa on minulle kuiskuttanut hil- 
jaisuuden ääni: »Nouse, myy kaikki ja seuraa minua!» 

Tie on pitkä, en jaksa kulkea. Nuoruudessani olen 
rakentanut kuorman, jota nyt en saa liikkumaan. — 
Maineen kukkula oli valloitettava, oli hankittava ih- 
misten kiitos ja kunnioitus, tutkittava maan sisus, 
juostava ennätyksiä ja saatava kuva sanomalehteen. 
Mutta ääni kaiskasi: »Et ole se, joksi itseäsi luulet! 
Piste on keksimättä, nouse Arkimedes!y 


* 


Olen kerinnyt lampaita ja nyt erottelen villoja. 
Minä tahdon poistaa itsestäni kaiken, millä olen ko- 
ristautunut kuin intiaanipäällikkö linnunhöyhenillä. 
Kunnianhimo, mitä se auttaa ihmistä? Nuoruus 
riensi luokseni tanssinaskelin tarjoten manttelia, 
jossa leimusivat kaikki maailman värit. Olin sairas, 
vapisin tuntemattoman suuruutta. Kolkutin oville, 
mutta kukaan ei tullut avaamaan. Kysyin: »Mitä 
tämä on?» Mutta en saanut vastausta. — »Tähänkö 
vai tuohon suuntaan?» — »Mene kumpaan tahdot!» 
— »Pitääkö itkeä vai nauraa?» Sfinksi katsoi myk- 
känä erämaan laidasta. Kaikki oli epämääräistä, 
rajoittamatonta. Mittasin matkaa askelillani, mutta 
siitä ei tullut loppua. Yritin vapautua, mutta tartuin 
verkkoon. — »Ketä minun on palveltava?» »Tietoa», 


sanoivat. — »Ketä uskottava?» — »Fi ketään — 
epäilely Silloin olin hukassa. Kivi pyörähti jalkani 
alla. Menin koneen luo ja sanoin: »Opeta minua!» 
Pyörät lähtivät pyörimään. Maailma pyöri silmissäni. 
Pysähdytin ihmisen ja kysyin: »Kuka minä olen?» 
Hän jäi hölmistyneenä seisomaan. Aloin lukea kerto- 
taulua saadakseni unta. 
* 


Kun ajatus pysähtyy, kun mielikuvitus käy värit- 
tömäksi, pois kaupungista, ulos kylille ja metsäteille! 
Siellä on luonto täynnä alkuelementtien kuohuntaa 
ja kiihkoa: puut suhisevat, korpi pauhaa. Mikä riemu 
kahlata sulavissa hangissa tai lasketella halonvetä- 
jien mukana huulilla rekilaulu. Purot lohkeavat irti 
talvesta. Järvenrantojen porevedet kiehuvat. Kos- 
ket kohisevat. Sade lankeaa harmaana ja sinisenä 
kuusikkoihin, koivikkoihin, joiden kanssa tuuli painis- 
kelee. Ei silloin ole aikaa itsensä seulomiseen. Täy- 
tyy elää, rientää hetkien mukana. Tänään ovat asiat 
näin, huomenna jo toisella tavalla. 


* 


Kuka teistä on särkenyt tynnyrin ympäriltään ja 
elänyt vapautumisen riemun? Silloin ihminen ei ole 
enää munasta kuoriutunut kananpoikanen. Hän 
käy säihkyvin silmin elämän kasvojen eteen ja sanoo: 
»Katso, tässä olen!y Hän vaatii sfinksiltä vastausta 
ja jos sitä ei tule, hän vastaa itse. Onko ihminen 
myyrä pimeässä käytävässä, vikisevä jyrsijä kivi- 
rauniossa? Eikö hän ole kuin tunturien kotka, joka 
lentää ja uneksii, iskee alas ja vie saaliin kynsissään 
avaruuteen. Tilaa on jokaiselle ja vapautta, ainakin 
ilmassa jos ei maan kamaralla. Mutta jokaisen on 
kehrättävä itse kotelonsa. Hiiteen tynnöreihin suo- 
laajat! Maan tasalle seinät, joissa kuoleman toukka 
nikkaroi! Ovet ja ikkunat selälleen, että tuuli len- 
nättää pois homehtuneen pysähtymisen, hämyn- 
seulojat ja muistojenkutojat. Ei ole aikaa niille elä- 
mäni kirjassa. Minusta kasvaa mies, jolla on nyrkit. 
Kirves tänne! Polttopuiksi se jalkapuu, jossa olen . 
ikäni istunut kehräilemässä kultarihmaa värttinällä! 


* 


Mutta jälleen mieleni on kuin kaislantähkä. Sa- 
noitko minulle jotain? Kysyn, vaikka kuulin. Jos- 
sain kaukana lentää lintu. Se ei ole lintu, mutta minä 
näen sen. — Ajattelen sen lentämistä ehtooseen asti. 


T7I 


POHJATUULI 


Mutta sen mietiskelyn sisällä on toinen mietiskely. 
— Kosketan toista toisen varjolla. Ihminen kiertää 
aina polttopistettä kuin kaksisiipinen kynttilänliek- 
kiä. Hän tietää, että on olemassa, mutta vakuuttaa 
itselleen: ei ole. Hän näkee valon, mutta sanoo: en 
näe. Katse suuntautuu tuonne, mutta palaa takaisin 
toisaalta. Tähteen on pitkä matka, mutta tähdestä 
lyhyt taival rakastetun luo. Etsit kiveä etäältä, vuori 
on lähelläsi. Hymy sammuttaa lampun valon, kuis- 
kaus herättää kaupungin. Maailma on täynnä huu- 
toa, mutta huokaukseen kätkeytyy suruväki. 


* 


Istun majani kynnyksellä päivän kuumimmalla 
ajalla. Minusta tuntuu siltä, kuin aurinko paistaisi 
tähän ainoaan paikkaan maapallolla. Nostan silmäni 
ja katso: etelässä on pilvi kuin röykkiö. Siellä säteilee 
huippuja ja pystykiviä. Toiset ovat raketut kullasta, 
toiset hopeasta. Näky on kuin kaupunki: temppe- 
leitä ja asuntotaloja. Palmut ja sypressit seisovat 
siellä kuin himmeät tornit. Kuuluu kuiskaus hiljai- 
suuden jyrkältä vuorelta. Liikahtaa koivun tuuhea 
latvus. Maasta lennähtää pölypilvi. Kallistuu vii- 
tainen aho. Rinteet havahtuvat ja vihuri aukaisee 
ovensa: kehäkukat varisevat ja nurmi on kuin äkeellä 
pöyhitty. Salama leimahtaa: pimeys lentää kahtia. 
Kuuluu jylinä ja kaukainen ääni. Alkaa sade. Peit- 
tyvät etäiset seudut. Kuusikko pauhuaa kuin meri, 
koko metsä kallistuu kuin laiva. Uusi välähdys: jy- 
rinä on lähellä. — Sateen kintereillä ovat rakeet ja 
hävitys. Ihminen: Kenenkä voima? Oksat taipuvat, 
latvukset rusahtelevat. Lintu lentää kuin hyypiö 
hävityksen edellä. Aita murtuu ja tuuli käy sen 
ylitse. Vihuri — ja majan katto vavahtaa. Uusia 
salamoita ristiin rastiin. Jylinä paisuu loppumatto- 
maksi. Rinteitä ei enää ole ja laakso on näkymättö- 
missä. Rakeet iskevät puihin ja seiniin, ne rapisevat 
kuin haulit katoilla, hyppelevät tiellä kuin herneet 
ja ne lyövät kuin raipat turhia ajatuksia. Kasaantu- 
vat ojiin ja menevät veden mukana. — — — Onko 
ainoatakaan elävää olentoa tässä kauhistuksen saa- 
ressa? Mikä olen minä, joka pystyssä seison? Etsi 
suojaa, o, ihminen! — — — Pilvi pakenee pois, jylinä 
katoo. Tuuli menee kotiinsa. Aurinko paistaa jälleen. 
Muurahaismättäät höyryävät. 


* 


Miehet myllynsä luona ajattelevat jotain hämärää 
ja himmeää, sitä ajatellaan kylissä ja metsätorppain 
yksinäisyydessä. — Kai se on tuo, joka etäältä hää- 
möttää. 

Profeetta julistaa: Minä näen!» — Etsijä vakuut- 
taa: »Minä löydän» Tornista ilmoitetaan: »Tähti on 
keksitty.» Filosofi istuu kammiossaan ja rakentaa 

hypoteesin: tomusta. Mutta minä en usko. Minä 
kääriydyn epäilyyn kuin siili piikkiseen vaippaansa. 
Mitä pitäisi tietää? Minä paimennan tuulia, annan 
pilvien sataa ja paisteen ilahduttaa sieluani. 


* 


Rusko himmertää vuoren rinteellä. Lausun: Sil- 
mäni iloitkaa! Kehrääjä ääntää korvessa. Ihminen: 
Kallista korvasi! Tuoksu nousee heinistä ja pellavista. 
Asetan kiven pääni alle: tässä on taivaan ovi. 

Mutta jälleen minä epäilen, lähden etsimään Häntä, 
jolla ei ole muotoa, ei väriä, ei ikää. Häntä, joka on 
aina ollut ja on aina oleva. Hän on korvessa, vuorten 
kukkuloilla, niityillä ja aitojen takana. 


* 


Fpäily, miksi sinä olet tullut luokseni? Tahdotko 
sinä kietoa minut verkkoon ja asettaa tuulen eteen? 
Läheisyytesi tekee minut voimattomaksi, katseesi 
naulitsee minut seinään. Aivoissani liikehtivät pi- 
meät usvat, päästäni nousee tuskainen höyry. Mitä 
olen koonnut, heittelet ympäri, mitä olen rakentanut, 
sinä puhallat röykkiöön, mihin olen uskoen turvan- 
nut, sen läpi pistät sormen. Olenko minä hyönteinen, 
joka kiinnitetään neulaan, kaniini, jonka rintaontelo 
aukaistaan elävältä? Sinäkö olet etsijän palkka? 


* 


Päivä sisältää esineitä ja tapahtumia, mutta yö on 
kuin puupuhaltimen ääni kaiken peittona. Ääri- 
viivat putoavat pois ja tosiolevainen paljastaa itsensä. 
Ihminen riisuu kunniamerkkinsä ja tunnustelee, mitä 
on jäänyt jäljelle. Hän istuu kuvastinkammiossa ja 
tarkastelee seinistä heijastuvia kuvia: Kuka on tuo 
mies, jolla on jyrkkä otsa ja ylväitä ajatuksia? Hä- 
nen katseensa näkee etäisyyksiä ja tahtonsa murskaa 
kallioita. Hän merkitsee tuntemattoman rajat pape- 
rille ja hän asettaa taivaankappalten pisteet, mittaa 
viisauden askeleillaan ja lausuu: tuhannentuhatta; 
piirtää mielipuolisuuden ympyrän ja osoittaa: tässä 
on lähtökohta; vetää äärettömyyden viivan ja virk- 
kaa: olen sen keksinyt. 

* 


Mutta yhä suitsuaa epäilyksen ahjo, vesi kiehuu 
lasiputkissa.  »Minä, minä!ly huutaa joku. »Minä, 
minä!» tulee ääni toisaalta. Ihmisrakennus puretaan 
säie säikeeltä: halkaistaan sydän, avataan verisuonet. 
Pöydällä lepää ruumis. Tutkija ajattelee: yxrTämän 
sisällä on totuus.» Liha palotellaan, luut murretaan, 
tunkeudutaan ytimiin, riistetään silmä kuopastaan, 
viilletään korva, irroitetaan haju ja maku. Mutta 
missä on asunut elämä? Missä on se lähde, josta 

Hämäläinen korpimaalari. 


Verner Salovirran pakeilla. 


Salpausselän etelärinteellä, Okeroisten kylässä lähellä Lahtea 


asuu yksinäinen taiteilija, jonka maalaustyyli poikkeaa kaikesta 
totutusta ja sovinnaisesta. Hän on syntyperältään karjalainen, 
mutta on monet vuodet asunut Okeroisissa. 

Pistäydyin Helluntaina tapaamassa 
taiteilija Verner Salovirtaa. Hän 
asuu pienessä torpassa, jossa on vain 
huone ja keittiö. Mutta on kuin tulisi 
taidegalleriaan, sillä joka seinänpinta- 
alaa koristaa taulu. Salovirta on itse 
kehystänyt maalauksensa. Aiheet ovat 
kaikki Lapista. 

Harva suomalainen taiteilija on maa- 
lannut Lapin maisemia ja vielä harvem- 
man maalauksista kuvastuu Lapin jyl- 
hä, omaperäinen luonto. Lappiin on 
tehty pelkkiä turistimatkoja ja siten ei 
ole osattu kiinnittää kankaalle Lapin 
sisäistä kuvaa. Salovirta on kuitenkin 
löytänyt Lapin sielun. Hän käyttää 
paljon väriä ja ensinäkemältä vaikut- 
tavat taulut liian värikkäiltä, melkein 
kapinoivilta rohkean maalaustapansa 
takia. Mutta joka on kerran käynyt 
Lapissa, hän tietää, että Lapin maise- 
missä varsinkin syksyllä on ennenkaik- 
kea väriä. 

Salovirta on etsinyt Lapin jylhimmät näköalat, sinertävät vaa- 
rat ja laskevan auringon loisteessa välkkyvät kalliot. Usein ku- 
vastuu aurinko pilvien lomasta kapeana, vaaleana juovana. Salo- 
virta on viimeaikoina tutkinut taivasta saaden yllinkyllin ilmaa 
ja avaruusperspektiiviä maalauksiinsa. 


hymy on kumpuillut, se jalokivilipas, josta silmä on 
saanut hohteensa? Näkyy vain höyryävä liha, luut 
törröttävät, tuntuu kalman katku ja ainoa, joka 
liikkuu, on toukka. 

Lihassäikeet luetaan, karvatupet kootaan röyk- 
kiöön, luiden ja nivelten muoto piirretään paperille, 
hahmoitellaan verenkierron kaavamainen kuva, osoi- 
tetaan silmän säteitä pisteviivoilla, kuuloa ympy- 
röillä, rauhasiin ja makunystyröihin pistetään nuo- 
let, tehdään yhteenveto: ihminen on tutkittu. 

Mutta olisi ollut parempi sanoa: ruumis on tutkittu. 
Onko joku nähnyt ruumiin kävelevän? Ihminen on 
lähtenyt kuin perhonen kotelostaan. Hän on jättä- 
nyt viluisen majansa: vetäytynyt jäsenten niemi- 
maista sydämeen, värissyt hetkisen sen jäähtyvissä 
kammioissa, vetäytynyt silmiin kooten itseensä muis- 
tojen runsautta, hyväillyt rakkaita esineitä, siunan- 
nut majansa kattoa, pöytää, penkkiä, ikkunasta hei- 
jastuvaa valoa, metsää, järveä, pysähtynyt tutkis- 
telemaan taivasta. Hetken kuluttua hän on lähtenyt 


Verner Salovirta 


— Talviasunto täytyy hakea etelästä, virkkaa tait. Salovirta, 
mutta heti lumen sulattua keväällä lähden Lappiin, jossa viivyn 
myöhäissyksyyn saakka. Tänä keväänä matka siirtyy toukokuun 
loppuun. — Sauna lämpiää iltahämärässä, oikea sisäänlämpiävä 
hämäläinen sauna. Ohraista kaljaa juo- 
dessa. keskustelemme saunan kuumilla 
lauteilla. 

Salovirta ei ole ennen esiintynyt Hel- 
singissä, mutta lienee näyttelyn avaa- 
minen siellä ajan kysymys. Silloin hel- 
sinkiläiset saavat tutustua todella suo- 
malaiseen, rohkeaan maalaustapaan. 

— Lapin erämaa, kertoo tait. Salo- 
virta, on minulle taidekoulu. Lapin tai- 
vas, sen siniset vaarat ja punertavat kal- 
liot ovat minulle yhä uusien tutkimusten 
kohteina. Siksi mieleni palaa alituisesti 
sinne. Olosuhteet pakottavat vain siir- 
tymään eteläänpäin talven ajaksi. 

Salovirta on harvapuheinen, mutta 
leikillinen. Koskaan eivät mainosrum- 
mut hänen ympärillään ole pärisseet, 
harvoin hänen taiteellinen työnsä on 
tullut tunnetuksi. Mutta joka näkee 
hänen maalauksiaan, hämmästyy värien 
loistetta. Toivottavasti Verner Salovirta 
huomataan ennenkuin »taiteilijan kuol- 
tua». Hänen maalauksillaan on historiallinen arvo, sillä ne kuvas- 
tavat sitä Lappia, joka on ikäänkuin muurin ja vaikeiden estei- 
den takana. Monet penikulmat on Salovirta vaeltanut pitkin 
Lapin vaaroja ja löytänyt herkullisimmat aiheet. 

0. Bonsdorff. 


maallisesta majastaan, suudellut kumpaakin sil- 
määnsä ja painanut luomet hellävaroen kiinni. 

Sanotaan: ihminen on kuollut. Parempi olisi sa- 
noa: poistunut. Mutta kuka voi häntä seurata. Ei 
ole kiikaria, jolla voisi etäälle nähdä, ei niin voima- 
kasta kaukoputkea, jolla voisi saattaa hänet ilmi. 
On vain yksi prisma, jossa näkymättömät säteet tait- 
tuvat, mutta sekin on kuin sokean silmä, se vain 
aavistelee, manaa esiin kummittelijoita, varjoja, jotka 
yhtyvät toisiin varjoihin. 

* 

Sanon itselleni: Mikä olen minä? — Tyhjä astia, 
mauton suola astiassa. Keksin varjon, sanon: kameli. 
Kuulen kuiskauksen, virkan: tuuli. Laskeudun por- 
taita ja ajattelen: kiipeän torniin. 

Näin on minun tietämiseni — tutkistelen pisaraa 
ja iloitsen: salaisuus on silmieni alla. Tunkeudun 
soluun ja ilmoitan: täällä! Muserran atoomin, tuhoan 
elementin, sekoittelen tuhkaa ja huokaan helpoituk- 
sesta: työni on suoritettu loppuun. 

UUDENAIKAISTA LUONNETUTKIMUSTA. 


LUE 


Tri Fritz Kiinkelin käsitys minäkeskeisestä ja asiallisesta elämään suhtautumisesta. 


Edellisessä numerossa selostin tri Kinkelin johta- 
via ajatuksia luonneopin suhteesta sekä tieteeseen 
että elämään. Kiinkel on osoittanut tieteen rajoituk- 
set, silloin kun on tutkittavana toimiva elävä olento. 
Tieteen luoma maailmankuva on lakimääräinen ja 
suljettu, kun sen sijaan elävä elämä on rajaton seu- 
raten itse asettamiansa päämääriä. Tiede voi koh- 
distua vain objektiin eikä itsenäisenä toimivaan sud- 
jektiin. Subjekti on sellainen toiminnan keskus, jolla 
itsellään ei ole mitään ulottuvaisuutta ulkomaail- 
massa ja joka siten e voi koskaan tulla tieteellisen 
tarkastelun esineeksi eli objektiksi. Piste, joka olete- 
taan ympyrän keskipisteeksi, määrää tämän ympy- 
rän kehän, mutta kuitenkaan emme voi tarkemmin 
tutkia tuota pistettä. Koskaan ei voida toista ih- 
mistä tehdä objektiksi, koska hän on subjekti, toisin 
sanoen häntä ei voi vomistaa», eikä ykäsitellä» eikä 
arvostella» eikä edes ykäyttää» jonkun tarkoitus- 
perän välineenä. Voidaan tosin käyttää hyväksi hä- 
nen ruumistaan, hänen taipumuksiansa tai hänen 
tietoansa sikäli kuin hän, vapaa subjekti, sen sallii. 
Mutta hänen kyvyissään ja ominaisuuksissaan emme 
tapaa subjektia itseään, joka aina jää ulkopuolelle 
tiedoitsemisen piirin. 

Mutta enimmäkseen me emme tunne itseämme 
subjektina. Me teemme itse itsemme omaksi objek- 
tiksemme. Pidämme itseämme lahjakkaana tai type- 
ränä, hyvänä tai pahana ja luulemme myös tietä- 
vämme syyt, minkä vuoksi olemme sellaisia kuin 
olemme. Toisin sanoen: teemme itsemme tieteen esi- 
neeksi, alistamme itsemme syysuhteen alle ja kieltäy- 
dymme siten itse vapaudesta ja subjektina olemisen 
arvosta. 

Ainoastaan se elää subjektin elämää, joka on täydel- 
lisesti vapaa, omasta edesvastuustaan tietoinen. Vain 
subjektin kautta elävä luova elämä laskeutuu syy- 
suhteen hallitsemaan kuolleeseen maailmaan muovail- 
len sitä oman elävän tahtonsa mukaan. Ilman edes- 
vastuuta oleminen taas on samaa kuin olla epävapaa, 
olla esineenä, avuttomana ja jätettynä toisten va- 
raan. 

Yksilön tarkoitus on elää subjektin vapaata elä- 
mää. Luonneoppi tutkii ennen kaikkea niitä esteitä, 
jotka ovat subjektin omintakeisen elämän tiellä. Kä- 
sitellessään sielunelämän kehitystä haittaavien estei- 
den poistamista on luonneoppi menettelytavaltaan 
kausaalilakiin perustuva tiede. 

Erittäin mielenkiintoinen ja samalla perustuvaa 
laatua oleva on Kiinkelin teoria minäkeskeisen ja 
asiallisen suhtautumisen erosta. Selittääkseen asiaa 
esittää Kiinkel yksinkertaisen esimerkin: oletetaan 
että vanha mies on kaatunut kadulla ja että nuo- 
rempi rientää häntä auttamaan. Sellainen auttami- 
nen voi palvella kahta eri tarkoitusta. Joko tahtoo 
auttaja vain auttaa kaatunutta tai sitten haluaa 
hän hankkia hyvällä työllä kiitosta. Jos ensimmäi- 
nen tarkoitus on etualalla sanomme toimivan henki- 
lön tekoa asialliseksi, jos taasen toinen tarkoitus on 
etualalla sanotaan sitä minäkeskeiseksi. 

Jokaisen asiallisen teon tarkoituksena on wlko- 
maailman palveleminen, kun taas jokaisen minä- 
keskeisen teon tarkoitus on yksistään oman minän 
korostus. Minä ihanteet voivat olla mitä erilaisimpia 
sisällykseltään. Joku voi haluta »olla rikas kuin Rot- 
schild», toinen vkuuluisa kuin Goethe», kolmas ymah- 
tava kuin Napoleon», »hurskas kuin Luther tai xköyhä 
kuin Fransiskus». Ihanteiden luku on rajattoman suu- 
ri, mutta kaikille niille on yhteistä, että yksilö koettaa 
saada ympäristönsä palvelemaan omia tarkoituksiaan. 

Minäkeskeisyys ei merkitse erikoisesti kehittynyttä 
omaatuntoa, vaan sitä, että ihminen käsittää itsensä 
toimintansa objektiksi, tappion pelosta tahi minä- 
ihanteesta poikkeamisen pelosta. Tästä johtuen on 
ihmisen erittäin vaikea huomata omaa itsekeskei- 
syyttään, vaikkakin hän on kärkäs huomaamaan 
minäkeskeisyyden rajoitukset lähimmäisessään. Täs- 
sä toistuu vanha kristillinen totuus: »Taikka kuinka 
saatat sanoa veljellesi: nAnnas, minä otan rikan sil- 
mästäsi, ja katso, malka on omassa silmässäsi?» 
Minäkeskeiselle ihmiselle on suorastaan tarve löytää 
vikoja lähimmäisissään, koska hän siten saa tyydy- 
tystä halulleen korostaa omaa kelvollisuuttaan. 

Minäkeskeinen ihminen pyrkii valtaan ja määrää- 
vään asemaan. Joko hän tuntee itsensä heikoksi ja 
kykenemättömäksi, koska häntä vaivaa n.s. alem- 
muuskompleksi, oman mitättömyytensä tunto, josta 
hän koettaa vapautua keksimällä keinoja tehdäk- 
seen itsensä huomatuksi tai herättääkseen sääliä, — 
tai luulottelee hän olevansa muita ylempänä koet- 
taen häikäilemättömällä käytöksellä saada toiset tai- 
vutetuksi oman tahtonsa mukaan ja siten saada toi- 
veensa täytetyksi. Tällaisen suhtautumisen seurauk- 
sena on keskeytymätön taistelu itsensä ja vaikutus- 
valtansa tehostamiseksi. 


Minäkeskeisyys edellyttää aina itsepetosta. Täydel- 
linen ymmärtämys ja itsekeskeisyys eivät sovi rinna- 
tusten. Senjohdosta rtsekeskeisyys haittaa ymmärtä- 
mystä ja senvuoksi piilee joka ihmisessä jonkunverran 
itsepetosta ja tiedotonta ilveilyä. Mitä minäkeskei- 
sempi ihminen on, sitä viekkaammaksi muodostuu 
itsepetos, ja sitä viekkaampia ovat myös ne veruk- 
keet, joilla hän puolustautuu paljastusta vastaan. 

Alfred Adler, individualipsykologian luoja, on pe- 
rusteellisesti osoittanut, mitenkä minäkeskeisen ih- 
misen sekä itsetehostus että alemmuudentunto estää 
ihmistä elämästä subjektin vapaata elämää. Iftse- 
keskeinen elämä on vistiriidassa elävän, luovan elä- 
män kanssa. 

Kuten Kiinkel on osoittanut, on minäkeskeisen 
teon tarkoituksena palvella minää. Minäkeskeisen 
suhtautumisen vastakohta on astallinen suhtautumi- 
nen. Astallisen teon tarkoituksena on maailman pal- 
veleminen. Ihminen, joka suhtautuu asiallisesti elä- 
mään, ei voi koskaan tulla avuttomaksi eikä koskaan 
stelullisesti luhistua. Asiallisesti suhtautuva ihminen 
ei pidä toisille tekemäänsä palvelusta uhrauksena, 
koska hän tekee sen aina teon itsensä vuoksi. 


Parhaiten voimme valaista minäkeskeisen ja asial- 
lisen suhtautumisen eron eräällä jokapäiväisestä elä- 
mästä otetulla esimerkillä. Olettakaamme, että joku 
suurkaupungin asukas, joka on suunnitellut viettää 
pyhäpäivän luonnon helmassa, saavuttuaan ase- 
malle saa kuulla, että juna, jolla hän oli aikonut 
matkustaa, ei kuljekaan sinä päivänä. Kuta 
enemmän minäkeskeinen hän on, sitä perinpohjai- 
semmin pilaa tämä vastoinkäyminen hänen mieli- 
alansa, sillä minäkeskeisen ihmisen päämäärä on 
kiinteä. — Jollei hän voi sitä saavuttaa, on hänen 
hallitsija-arvoansa loukattu ja ainoastaan kirouksin 
tai kyynelin, aivankuin sisäisin kunnialaukauksin, 
voi hän palauttaa loukatun majesteetin arvon. Asial- 
lisesti suhtautuva sitävastoin kysyy heti: Mitähän 
nyt olisi tehtävä? Hän päättää ehkä lähteä uudelle 
retkelle toisella junalla, joka lähtee puoli tuntia myö- 
hemmin. 


Selostettu esimerkki osoittaa, että asiallisuus on 
samaa kuin mukautumiskyky. Edellinen huviretki, 
joka mahdollisesti oli suunniteltu metsäseudulle, ei 
ollut mikään Zopputarkoitus, vaan jonkinmoinen 
huvituksen saavutuskeino. Saman päämäärän, huvi- 
tuksen, voi myös saavuttaa toisin tavoin esim. lähte- 
mällä soutelemaan. Mitä mukautumiskykyisempi 
ihminen on, sitä useampia keinoja on hänen käytet- 
lävissään, sitä harvemmin on hänen pakko luopua 
päämäärästään. 

Olettakaamme tämän lisäksi, että ennen toisen ju- 
nan lähtöä, puhkeaa rajuilma, joka tekee huviretken 
sinä päivänä mahdottomaksi. Silloin varmaankin 
useimmat meistä menisivät kotiinsa alakuloisina ja 
masentuneina. Mitä asiallisempi ihminen on sitä hel- 
pommin hän mukautuu uuteen tilanteeseen. Huk- 
kaamatta aikaa asettuu hän jonkun kirjan ääreen 
tai lähtee vieraisille tai tuntee tyydytystä voidessaan 
suorittaa vanhoja kirjevelkojaan. 

Täten onnettomuus, jonkin päämäärän saavutta- 
mattomuus, voi muuttua onneksi, t.s. uudet, kor- 
keammat päämäärät pääsevät etusijalle. Tämän- 
kaltainen prosessi on mahdollinen vain asiallisen 
ihmisen sielussa. 


Astalliselta ihmiseltä ei koskaan puutu päämääriä 
eikä keinoja. Hänellä tunkeutuu tajuntaan rajatto- 
masta päämäärien pyramiidista aina seuraava, kor- 
keampi, koska edellinen jo on saavutettu tai jäänyt 
saavuttamatta. Minäkeskeinen sensijaan pyrkii pää- 
määrään, yhdentekevää saavuttaako hän sen vai 
eikö. Hänen päämääräänsä, itsensä korostamista, 
palvelee tuska saavuttamattomasta tarkoitusperästä 
usein vielä paremmin kuin saavutuksen aiheuttama 
ylpeys, koska päämäärän saavuttaminen edellyttää 
uuden päämäärän asettamista, ja tähän tarvitaan 
huomattava annos asiallisuutta. 

Kiinkel huomauttaa, että hän nimityksellä »asialli- 
suus» ei tarkoita kuivaa velvollisuuksien täyttämistä. 
Asiallinen on hänen mielestään päinvastoin elämän- 
täyteyttä uhkuva ihminen. 

Kaikki tunteen myrskyt, syvin murhe ja riemulli- 
sin ilo, kuuluvat ihmisen asialliseen suhtautumiseen; 
kun ne vain ovat aitoja, lisäävät ne elämän rikkautta, 
sillä ne johtavat poikkeuksetta tekoihin. Mutta kuta 
enemmän — minäkeskeisyys — väärentää niitä, sitä 
enemmän muuttuu murhe loukkaantumiseksi, vi- 
haksi tai alakuloisuudeksi, kuta enemmän ilo vaih- 
tuu: ylpeäksi korskeudeksi, sitä enemmän todellinen 
pysyvä tunne muuttuu vain hetkelliseksi tunne- 
purkaukseksi. 

Kiinkelin elämänkatsomus perustuu siihen totuu- 
teen, että elämä ei suuntaudu suoraviivaisesti, vaan 
pääsee kehkeytymään ainoastaan kärsimysten voit- 
tamisen ja oman minän vaatimusten kieltämisen 
kautta. Senvuoksi vain asiallisesti elämään suhtau- 
tuva ihminen voi katkaista minäkeskeisyyden kah- 
leet, jotka estävät ihmisen sisäistä kasvua ja eläy- 
tymiskykyä. Vain asiallinen ihminen voi elää vapau- 
den ja vastuunalaisuuden kirpeässä ja terästävässä 
ilmapiirissä ja siten muuttua uusia arvoja luovaksi 
yksilöksi. 

Gunnar Aspelund. 

NIMETÖN RUNO. 


Oiva Paloheimo. 


Kiharat surulliset putoaa 

iholle hyljättyjen olkapäiden, 

lyö sydämes kuin linnun eksyneen 
se syytä onko käsieni näiden. 


Pääs käsiini mä otin siksi vain, 
Kun säästää tahdoin ma pahemmasta. 
En tiennyt: Ei niinkään lohduttaa 
saa sairasta ja vapisevaa lasta. 


Nyt silmäs ovat hätääntyneet kuin 
sä synnin oisit tehnyt käsilleni. 
Voi tyttö parka, mitä sulle teen? 
Kiharas tummat hajalleen jo meni. 


IMPROMPTU. 


Toivo Vainio. 


Sun nimeäs, kallein, huhuilin 
minä monta murheeni vuotta. 
Väsyi ääni ilkkuvan kaiunkin. 
Soi vatkerointini suotta. 


Yhä kuoleman-hiljaisin aamuöin — 
kun nyyhkytän heräissäni — 

nimes kuiskaan ja huulias ikävöin, 
sinä kohtalo elämäni! 


HARMAA PERHONEN. 
Elias Kurki. 


Olit rakkahin, kevät ja tuuli sen 
olit silmu, mi valohon herää. 
Olit kesä, sen kukka ihmeellinen, 
joka perhoja luokseen kerää. 


Minä harmaa perhonen vaatimaton 
miks' sainkaan suosion sulta, 

tuhat kertaa kun kauniimpi ollut ois 
päiväperhon siipien kulta. 


Vai siksikö kerran sun suosios sain 

kun päivällä uskalsin lentoon 

— sillä tapani öisin on lennellä vain — 
ja kosketin terääsi hentoon. 


MIEHUUTEEN ASTUVALLE VELJELLENI. 


Kirjoittanut runoilija, joka ei toistaiseksi halua 
nimeään julkisuuteen. 


Kuin myrsky läpi metsän nuoren 

löi ySturm und Drangv — sen tietänethän, veikko — 

ajatus-, tunnemaailmaamme. 

Nyt aamunkoittehessa eessä vuoren 

me seisomme — se vuor on elämä — 

sen jyrkänteillä ponnistella saamme. 

On kulku korkeuteen raskas taakka 

mut kesken sortuva on jäntereiltään heikko. 

Me huipun näämme illan saapuessa — — — 

Ja onkaloista ulvoo vastaan moni peikko — 

mut noustava — soi veressämme uhka — huipulle 
on saakka. 


TUOLTA PUOLEN STYKSIN. 


Karl A. Tavaststjerna. 


MA OLEN MUUKALAINEN, JOKA YKSIN 
VAIN OMAA TIETÄÄN KÄYDÄ HALUAA 
JA IHMISMERTA AJELEHTIVAA 

VAIN KATSOO ÄÄNETÖNNÄ, EPÄILYKSIN. 


SUN KUTSUS KUULEN TUOLTA PUOLEN STYKSIN, 
KUN UNHON YÖ JO MINUT VERHOAA, 

MUT TAHDON KÄSKYÄSI NOUDATTAA 

JA ELÄÄ JÄLLEEN UUSIN KÄRSIMYKSIN. 


TOHDITKO ELON KUOLLEESEEN SA VALAA. 
ON HÄLLÄ INTOHIMO HIRMUINEN. 
EI NUKUTTAA VOI SITÄ SUUDELLEN. 


AH, KUOLLEEN TUNTEET PUNAISINA PALAA 
JA HUULET VAVAHTAVAT KALVETEN. 
MUT SYDÄN SILTI VERTA VUOTAA HALAA. 


Suomentanut Kyllikki Teljo. 

Caivaankirkkaat silmät. 


Unto Karri. 


Nyt ilta on, ja käikki ikkunat 

kuin luukut sulkeutuvat ehtooseen. 

Ovensa köyhä vaimo salpaa, mökkiin hiljaiseen 
yön kasvot katsoo läpi ruskon rauenneen. 
Myös silmäs kirkkaat, taivaan-ihanat — 
kauniisti maailmaani valaisseet — 

on unenhiljaa kiinni uupuneet .... 


Ei vielä! &ilmät rakkaat, joita suutelin, 

te, joila unen armaat näyt jo piirittää, 

oi, havahtukaa! ilonani viipykää! 

Niin suloisesti rauenneena rakas pää 

mun povellani, kalleinta mit' omistin 

sä lahjoitit. Muistatko päivän! Kuuntele! 
Pysähdy muiston lähteen luo ennenkuin kuivuu se! 


Paennut päivä! &ilmilläs sen näin. 
Ah, mikä leikki, rakkahin! Mä rakastuin. 
&en ahmin kauneutta silmin, suin, 


sen mereen hukuttavaan vaivuin, hurmaannuin ... - 


Kun havahduin, näin Luojan ihmeet itsessäin. 
Mik' on mun? Näin en ennen milloinkaan 
mä nähnyt kauneutta, rikkaan maan. 


oi ilma, maa. Puut täynnä laulajia, 
kuin taivas, Kaiken-buoja, liki kulkenut 
ois ohitsemme, hetken katsellut 

majoja näitä turvepeiltoisia . . . 

Maan, pilven, tuulen Isä käsin siunaavin 
ja seuraamana myriaadin enkelin. 


Ah onnea! &en tuulet, päivän kirkkaus, 

maan autuus, lemmen riemu loi. 

AN, kaikk' on meidän. Eikä mitään olla voi ... 
Kädet on tyhjät, vaikka laulut meissä soi. 

Niin rakas, hellä, autuas on kosketus 

kielillä harpun, kun se alla sormien 

soi, helää — — kirkkaimmin viel liki varjojen. 


Doi laulun sankareita! Mitä lähteissään 
he jättivätkään? Kaipuun itkevän. 

Niin lyhyt ja niin rikas riemu elämän! 
Mittaisko sitä sielu lähtijän? 

Niin moni laulaja jo siipeen painoi pään. 
Mut vielä erotess' soi laulu tuomitun: 
Doi, kiitos veljet! Nyt on vuoro mun. 


Kuin Mohammedin rukoilijat pään 

niin kätkee kasvonsa myös parvet kukkien. 
Mut yllä niittyin, yllä metsäin kaukaisten 
vaeltaa henki päivän entisen 

kuin outo kuuntelija, katsoin taakseen mietteissään. 
Ja läpi hämyn lauluin sielut kirkkahat 

jokaisen puun ja kukan silmiin satavat. 


Mut kuule! Viime sävel vielä! PDyvästi, se soi. 
Kauniimmin, kirkkaammin se soi ja helisee, 
kun metsä varjojen sen ääntä kuuntelee. 

&e sävel ihme on, sen kaari korkenee, 

yön uhkan eessä ylpeimmän se kaiun loi. 

Mut lakkaa laulaja! Yö peittää niityt, maat, 
taa kuuntelevan korven kimpoo soinnutriemukkaat. 


Niin ihanasti laulu soi vain särkyissään. 
Dyvästi laulaja! Te laulut, silmin pelokkain 
jo unta odotelkaa: laaksoin varjoisain 

le rauhaan peittykää, kun vaikertain 

soi siipirikko viime sävel yksinään. 

Te sinne unohtukaa, alle sumun, yön, 

luo korpilähteen, syliin metsäin tumman vyön. 

POST A EUUTI 


Asiat halki! 


Heikki Asunta. 


Vapaamielisyys on käsite, joka erikoisesti meidän 
maassamme käsitetään liian vapaasti, s.o. väärin. 
Vapaamielisen yksilön taistelu on nähdäkseni tais- 
telua todellista rämettyneisyyttä vastaan terävin jä 
tehokkain asein, ei siis millään tavoin tyyliteltyä, 
mahtavaeleistä don-guijote-miekkailua kaikkia ja 
kaikkea vastaan, niinkuin maassamme valitettavan 
usein laita on. Vapaamielinen ihminen tunnustaa 
aina isiensä perinnön, koettaa voimiensa mukaan 
kartuttaa sen plus-puolta ja voimiensa mukaan päästä 
miinuksista. Meillä sitävastoin vapaamielisyys näyt- 
tää suorastaan elävän miinuksilla, mikä onkin ym- 
märrettävää, koska meikäläinen vapaamielisyys on 
kylmää tyylikeikarointia ilman motiiveja. 

Ylläoleva olkoon sanottu ennenkaikkea n.k. vapaa- 
mielisestä kirjallisuudestamme. On turhaa odottaa 
nuorten valtavaa nousukautta, todella verevää ja 
valtavaa, niin kauan kuin muotivirtauksena tässä 
maassa on sievistelevän hupsun tavoin pelätä suo- 
malaisuutta. 

»Kosmopoliittisuus.» Mihin se on nuoren kirjalli- 
suutemme johtanut? Kaatopaikkaan, jossa steriili, 
kylmä, tunteeton sanaseppä tapaa virkasisarensa, 
edesmennyttä erotiikkaansa historioivan,- degene- 
roidun konttoritytön tai ikäneidon — runoilijan kuo- 
linpaarien ääressä. Lukijan maku on hämätty rihka- 
malla, seksuaaliset kysymykset ovat ainoat »kirjalli- 
suuden» arvoiset, suomalainen novellisti, vlastujen» 
mies, on aikaa haudattu, ja kuoppaa kaivetaan par- 
aikaa kaikille muillekin kulttuuriliberalismin karsi- 
noitten ulkopuolella pysyttäytyneille. 

Tiedän, että minut ylläolevan perusteella on helppo 
leimata vanhanaikaisuuden leimasimella ja että ha- 
lukkaita leimaajia ei suinkaan puutu. Sana »mo- 
derni» on se keppihevonen, jonka jaloissa on summa- 
mutikassa viime vuosina yritetty muhentaa salaa- 
tiksi kaikki terveet ja elinvoimaiset juuret. Keppi- 
hevosen itsensä ruoaksi ovat kelvanneet vain »Suu- 
ressa Euroopassa» loppuun märehdityt, kellastuneet 
ja jo aikalailla kompostimullan tuoksuisetkin lehdet. 

Uusi aika! Mikä sytyttävän lennokas isku tuo 
sananparsi onkaan ja miten se hurmaa vississä kehi- 
tysvaiheessansa elävän ihmistaimen(!). — Isku on 
tuttu meilläkin ja seuraukset niinikään. Vahinko 
vain, että tuo puoliväkisin importeerattu »uusi aika» 
saapui meille niin auttamattoman ikäloppuna ja että 
se on täydellisesti osoittautunut elinvoimattomaksi. 
Nähdäkseni on viimeksi mainittuun seikkaan lähinnä 

syynä juuri se, että tuo uusi aika hammasta kiristäen 
vaati vkaiken vanhan)» kuolemaa, unohtaen, ettei 
historiassa tunneta ainoatakaan vallankumousta, 
jota ei olisi tehty ennen keksityin asein. »Uusi aika» 
I. ykulttuuriliberalismi» poltti ikuisella tulella vuosi- 
satojen kuluessa kypsyneen ruokamullan taimiensa 
juurilta, ja elämään jäivät vain ne harvat siemenet, 
jotka kantavin siivin jaksoivat lentää tuon rikin- 
katkuisen kasken yli. Ne siemenet ovat todella 
luoneet taimia ja kasvaneet puiksi, mutta niitten 
juurille on kyllä jo pantu kirves. Kirves on nk. 
vapaamielinen arvostelu. Se on tosiaankin kaiken 
vapaamielisyyden perusteellinen irvikuva. Tosin, 
se myönnettäköön, meillä vapaamielisissä porvari- 
lehdissä sangen auliisti otetaan arvioitavaksi teos, 
jonka henki on niille näennäisesti vastakkainen, t.s. 
teos, jonka ytimenä ja runkona on yhteiskuntalai- 
toksen tuhon julistus. Tämä on mielestäni varsin 
oikein ja kohtuullista, koska arvostelun tarkoituk- 
sena ainakin toistaiseksi on ollut seuloa niin akanoita 
kuin jyviäkin. 

Mutta, kysyn, riittääkö vapaamielisyyttä silloin, 
kun on kysymyksessä päinvastainen tapaus. Vastaus: 
S 

Millaisia johtopäätöksiä voi tällaisesta vapaamieli- 
syydestä tehdä? = Vain yhdenlaatuisen: Vapaa- 
mielinen = arvostelijatyyppimme on kiero sala- 
ampuja, joka laukaisee takaapäin ja — jättää lau- 
kaisematta, ellei ole varma osumisestaan. Tuulten 
mukaan luoviminen kuuluu niinikään hänen perus- 
ominaisuuksiinsa, ja milloinkaan ei hän jätä tilai- 
suutta käyttämättä, kääntääkseen kurssia, milloin 
myötätuuli tosiaankin näyttää pitkäaikaiselta. Hän 
on kertakaikkiaan synnynnäinen onnenonkija, »tah- 
doton taistelija», plagiaattori niinkuin ovat hänen 
arvosteltavansakin. 

On olemassa toisenlaatuinenkin »vapaamielinen» 
arvostelijatyyppi. Hänen kielenkäyttönsä on ilah- 
duttavan suoraa ainakin sikäli, että se ei kaihda 
ylinjojen» ja tukkisavottojen mehevimpiäkään lause- 
parsia, seikka, joka ei kuitenkaan millään tavoin estä 
varvostelijaa» solvaamasta tilaisuuden tullen jota- 
kuta arvosteltavaa »vrääväsuisuudesta». Moinen suu- 
renmoisen lysti epäjohdonmukaisuus on omi- 
näistä m.m. siltasaarelaiselle hra Diktoniukselle, 
jonka yksinkertaisuus muistuttaa paikoitellen to- 
siaankin yli-inhimillistä neroutta. (»Jag vill bita 
kött.. ») 


POHJATUUTLES 


TUULIVIIRIN KUKKO. 


MUN KUNNIAANI KUULUKOON 
MAAN ÄÄRET, TAIVAAN PIIRI! 

TE TIETKÄÄ: ORREN YLIN OON. 
MÄ NOUSEN SUORAAN AURINKOON! 
MÄ OLEN LIPPU, VIIRI. 

MUN KUNNIAANI KUULUKOON 

SIIS MAAN JA TAIVAAN PIIR1. 


MÄ KIEPUN NÄIN, MÄ KAAKATAN 
VAIN TUULTEN MIELEN MUKAAN. 
SAIN SUOSION JA ASEMAN. 

NYT PÄÄSTÄ ORREN KORKEIMMAN 
EI SYÖKSE MUA KUKAAN. 

MÄ VAIKKA KIEPUN, KAAKATAN 
NÄIN JOKA TUULEN MUKAAN. 


VUOKS PERIAATTEEN, KATSANNON 
KÄY TORA TUNKIOLLA. 

LOASTA NOUSIN JOUKKION. 

MUN KATSANTONI OIVA ON: 

MÄ TAHDON YLIN OLLA. 

TE KIISTELKÄÄ VUOKS KATSANNON, 
TE, MOUKAT, TUNKIOLLA. 


VUOKS PERIAATTEEN HAKATKAA 
TE SILMÄT TOISILTANNE 

JA KANATARHAT KUTSUKAA 
MYÖS TOISET, PUOLI MAAILMAA 
TE HÄTÄÄN HUUDOLLANNE. 
VUOKS PERIAATTEEN RAASTAKAA 
SIIS SILMÄT TOISILTANNE. 


EI MELU MOUKKAIN KAPINAN 
MUA YLLÄ, MENO MIKÄÄN. 
MÄ LÄNTTÄ, ITÄÄ OSOITAN 
JA KORKEIMMAKSI KOHOAN 
KUIN JALOSYNTY IKÄÄN. 

EI MELU MOUKKAIN KAPINAN 
MUA YLLÄ, MENO MIKÄÄN. 


Unto Karri. 


Mitä elinvoimaisempi puu, sitä sitkeämmin liaani 
siihen takertuu. Tästä näkökulmasta katsoen on 
vapaamielisen kriitikonkin olemassaolo anteeksi- 
annettava ilmiö. Kehittyvän kirjallisuuden vana- 
vedessä kehittyy myöskin tähteillä herkutteleva 
kulttuuriliberalismi. Se kasvattaa arvostelijatyypin, 
jota ilman esim. Suomen kansa nykyisin tuskin 

- voisi kyynelehtiä jonkun Kiven haudalla. Sen uljas 
liberte-kilpi on mainiosti naamioitu ovi samanaamai- 
suuden vankilaan, jossa vapaalla yksilöllä ei ole sijaa 
ja jonne hän, luoja paratkoon, ei erikoisemmin halaja- 
kaan. Olen puolestani yhä oleva sitä mieltä, että 
omapäinen juoksija vihaa standardi-kuolaimia. 

Kuvaavaa muuten on, että kulttuuriliberalistit 
poikkeuksetta kuuluvat elämän koulusta täysin syr- 
jään jääneihin. He ovat pölyisiä kamarifilosofeja, 
arkoja hyypiöitä, jotka vain markkinoilla mega- 
fonoivat julki vallankumouksellisen majesteetilli- 
suutensa. Maan kamarassa tanakasti kiinni pysynyt 
työmies ei heilahtele lentojätkän elein. Hänen työnsä 
jättää jäljen, jätkän laulu kuuluu vain niin kauan 
kuin kaikua kestää. Kulttuuriliberalismin seireni- 


laulut eivät koskaan viettele todellista työmiestä pois 
toden taiteen laajalta ja routaiselta vainiolta. Heidän 
ykumouksellisilla» ja »moderneilla» opeilla ylpeilevät 
napamiehensä eivät milloinkaan herätä luottamusta 
yksilössä, joka todella Juo uutta. On syytä muistaa, 
mitä esim. sellainen mies kuin Knut Hamsun äsket- 
täin sanoi heistä. Se ei tosiaankaan ollut imartelevaa 
nykypäivien kirjallisille ja valtiollisille Köpenickin 


* kapteeneille! 


Puhukaamme kerrankin asiat halki keskenämme, 
herrat liberaalit. Laskekaamme kerrankin, miten 
monasti meistä itsekukin on luonut nahkansa ja niel- 
lyt moisen riettautensa punastumatta. Katsokaamme 
kerrankin, kuinka monta kertaa me olemme lausuneet 
väärän todistuksen lähimmäisestämme, ja puhu- 
kaamme sitten vasta vapaamielisyydestä. 

Puhukaamme asiat halki. Sillä kerran on tuleva 
aika, jolloin kaikki puntarit tarkistetaan ja meidän 
itsekunkin on aika periä palkkamme. 

Älkää säikähtäkö. Tarkoitan aikaa, jolloin histo- 
riaa kirjoitetaan. 

POHJATUULI 


kRamayana ja Amaru. 


(Intialainen tarina) 


Intian paahtavan auringon alla, keskellä suurensuurta erä- 
maata, oli ihana keidas. Sen editse virtasi hiljainen puro, jota 
kutsuttiin Mustaksi virraksi. 

Koskaan ei ollut ihmisjalka astunut yli virran. Koskaan ei 
ollut ihminen käynyt Unhoituksen laaksossa, sillä se oli vain 
jumalia varten. He pakenivat sinne huoliensa keskellä ja istah- 
tivat lepäämään kukkaan puhkeavien puiden varjoon. 

Eräänä myöhäisenä iltana kulki Mustanvirran vartta nuori 
tyttö. Hänen paljaat jalkansa oli erämaan hiekka repinyt syviin 
haavoihin ja puku oli niin repaleinen, ettei se kyennyt enää ver- 
hoamaan hänen nuoren ruumiinsa kauniita muotoja. 

Tyttö kumartui virran puoleen, juodakseen vettä polttavaan 
janoonsa, mutta hän ei saanut sitä ammennetuksi, vaikka kuinka 
olisi koettanut. Vesi solui hentoisten sormien lomasta, eikä pisa- 
raakaan ylettynyt hänen huulilleen. 

Unhoituksen laaksossa oli silloin juuri tulenjumala Agni. Hän 
oli jäänyt sinne yksikseen auringon laskettua ja kuunteli yölinnun 
laulua. Kaikki toiset olivat jo poistuneet. 

Agni huomasi väsyneen tytön, nousi leposijaltaan ja astui vir- 
ran reunalle, jonka toisella puolella tyttö turhaan yritti ammen- 
taa vettä. 

— Miksi et juo? kysyi tulenjumala tytöltä. 

Tyttö nosti katseensa puhuttelijaan ja näytti säikähtyneeltä. 

— Ah, valtias. Väsymys täyttää jokaisen solun ruumiissani, 
enkä sentähden saata pitää sormiani tiiviisti toisiinsa yhdistet- 
tyinä. Puron vesi soluu pois, ennenkuin ehdin sillä edes huuliani 
kostuttaa. 

Agnin tuli sääli tyttöä ja hän hymyili. 

— Lapsi, sanoi tulenjumala hetkisen kuluttua. — Eikö sinun 
sielusi jano ole suurempi kuin ruumiin? 

Agni ojensi kastanjankuoresta tehdyn kupin tytölle ja käski 
hänen ammentaa vettä sillä. 

Tyttö teki niin ja näytti siltä, kuin hänen ruumiinsa juodessa 
olisi virkistynyt jokaisesta siemauksesta, kuin vedenpuutteessa 
kuihtunut kasvi. 

— Miksi olet tullut tänne? 

— Koska olen sairas, valtias, vastasi tyttö ja painoi alas sil- 
mänsä, joissa kiilsi kyyneleet. 

— Vain sydämesi on sairas, lapseni, vastasi tulenjumala ja 
katsoi pitkään ja tutkivasti tyttöä. — Etkö olekin Ramayana, 
ylhäisen bramiinin tytär. Isäsi ajoi sinut luotaan ja hylkäsi 
sinut? 

Tyttö nosti jälleen suuret, ihmetystä täynnä olevat silmänsä 
tulenjumalaan ja sanaton kysymys kuoli hänen huulilleen. 

— Et voi riistäytyä irti rakkaudestasi Amaruun, jatkoi jumala 
hiljaa. — Olen kuullut tarinasi Indralta, Ramayana. 

— En tiedä kuka olet! huudahti Ramayana. — Mutta sinä 
tiedät kaikki! Ramayana minä olen. Ennen voin kuolettaa itseni, 
kuin hiukkasenkaan rakkaudestani Amaruun. Hän on alhaisen 
kastin mies ja sentähden sopimaton minulle, mutta sinä tiedät, 
että jumalat ovat ennen syntymääni minun sieluni hänen sie- 
luunsa liittäneet. Sentähden harhailen ympäri erämaata, kidutan 
ruumistani, ja viiltelen ihoni veristäviin haavoihin. Tahdon siten 
lepyttää jumalia, että he armahtaisivat meitä ja sallisivat meidän 
liittyä yhteen, vaikkakin vasta toisella puolen kuoleman kyn- 
nyksen. 

— Puhut ajattelemattomia, Ramayana. Mutta annan anteeksi 
syntiset sanasi. Älä herjaa puheellasi jumalia. He ovat sinun 

kohtalosi niin kääntäneet, eikä ihmisellä ole oikeutta toisin mää- 
rätä. 

— Ah, valtias, tekeekö myrkkylilja synnin jumalia vastaan, 
jos se kasvaa pyhitetyssä mullassa sentähden, että tuuli on sen 
siemenen, liljan tahtomatta sinne heittänyt? Niin on minunkin 
rakkauteni kukka juurtunut sille luvattomaan multaan, eikä 
se saata itseään omin voimin juuriltaan irroittaa, enempää kuin 
myrkkylilja itseään pyhitetystä mullasta. Mutta onko se luet- 
tava sille kuolemansynniksi? 

— Lapseni, eikö ole onni myrkkyliljalle, jos joku sen pyhite- 
tystä mullasta muuanne siirtää. Niin aikoi isäsikin sinulle tehdä. 
Hän tahtoi irroittaa sinut alhaisen kastin miehestä ja vihityttää 
sinut sukusi mukaiselle ylhäiselle bramiinille. Eikö se ollut oi- 
kein? 

— Kyllä, oi valtias, mutta onko aivan varmaa, etteivät juuret 
irroittaessa katkea ja jää luvattomaan multaan? Silloin kuihtuu 
kukka uudessa paikassaan ja kuolee, mutta juuret, jotka jäivät 
entiseen paikkaan, voivat kasvattaa vesoja, sillä se on luonnollista. 
Niiden kukat ovat silloin punaisinta väriä punaisemmat, niinkuin 
ne olisivat saaneet mehunsa sydänverestä! 

Tulenjumala näki Ramayanan säteilevät silmät, eikä hän enää 
voinut vastustaa häntä. 

— Tule, sanoi hän ja osoitti kapeata porrasta. — Astu siis tuota 
myöten Mustan virran yli. 

Ramayana teki niin. Ohut puu taipui jokaisella askeleella ja 
näytti kuin se olisi ollut katkeamaisillaan hänen ruumiinsa pai- 
nosta. 

— Nyt, sanoi tulenjumala, tytön saavuttua toiselle puolelle, — 
minä olen nähnyt, että sinun rakkautesi on todellinen ja sentähden 
tahdon auttaa sinua. Saat jäädä tänne Unhoituksen laaksoon, 
jonne ennen ei yksikään kuolevainen ole astunut, mutta ainoas- 
taan yhdellä ehdolla: että et koskaan enää anna sydämesi kääntyä 
ihmisen puoleen. ; 

Ramayana nyökkäsi suostumukseksi. Hänen ensimmäinen, 
onneton rakkautensa jäisi viimeiseksi. Unhoituksen laaksossa 
alkaisi hän uuden elämän. 

Puolen yön aikaan nukutti Agni Ramayanan smaragdinvih- 
reälle sammaleelle ja huuhtoi Unhoituksen lähteessä hänen sydä- 
mestään kaikki entisen elämän muistot. Samassa kasvoi lähteen 
partaalle pieni, tumma kukkanen. 

Aamuauringon ensimmäisten säteitten langetessa maan päälle 
heräsi tyttö. Hän nousi vihreältä sammalvuoteeltaan ja katseli 
ympärilleen. Ihana uudistus oli tapahtunut! Se hurmasi hänet 
ja hänen täytyi levittää käsivartensa ja syleillä lempeätä kaik- 
keutta. 

— Miksi on maailma näin valoisa! huudahti Ramayana loista- 
vin silmin. 

— Koska nyt olet saanut unhoituksen lahjan, vastasi tulen- 
jumala. — Mutta muista, onnesi on oleva yhtä pitkä, kuin on 
elonaika tummalla kukallasi Unhoituksen lähteen kupeella. 
Tästälähtein et ole enää sama kuin ennen. Olet vain ajatus. 
Se on oleva nimesi. 

— Ajatus . . . kuiskasi Ramayana ja sillä hetkellä unohti hän 
menneen elämänsä ja nimensä. 

— Muista siis sanani, Ajatus, jatkoi tulenjumala vielä. — Sillä 
Unhoituksen laaksoon saat pysyväisesti jäädä vasta koetusaikasi 
jälkeen. Sitä kestää yhdeksän kuunkiertoa. 

Sen sanottuaan katosi tulenjumala. 


Seuraava aika oli Ajatukselle ihana. Eihän tiennyt ajan kulu- 
vaisuudesta mitään, se oli hänelle vain yhtämittaista riemulli- 
suutta. Hän vaali ja vartioi tummaa kukkaansa, tietämättä 
lainkaan, että se kasvoi ja sai värinsä hänen kuluneen elämänsä 
muistoista. 

Mutta sitten eräänä iltana, juuri auringonlaskun jälkeen, saapui 
nuori mies Mustalle virralle. Hänen askeleensa olivat laahustavat, 
hänen ihonsa oli aurinko polttanut tummaksi ja hänen huulensa 
olivat värittömät väsymyksestä ja polttavasta janosta. 

Ajatus katseli häntä hämmästyneenä. 

Nuori mies huomasi tytön, joka nojasi kastanjan runkoa vasten. 

— Ken olet? 

— Ajatus, vastasi tyttö hiljaa, niin hiljaa, että sitä tuskin 
kuuli muut kuin virtaava puro. 

— Ajatus! » Sinä olet Kaunis Ajatus! jatkoi nuori mies ja 
näytti siltä, kuin tytön katseleminen olisi tyydyttänyt hänen 
polttavan janonsa ja poistanut uupumuksen. — Ajatus, miten 
voin päästä luoksesi? 

— Et mitenkään! Kenenkään ei ole lupa astua Mustan virran 
yli. Tämä on Unhoituksen laakso, ja tämä on vain jumalia varten. 

Nuorukaisen katse oli kohotettuna Ajatukseen, joka seisoi vir- 
ran toisella puolella häikäisevän kauniina. Hikipisarat, joita väsy- 
mys ja helle oli puristanut ohimoille, valuivat hitaasti kasvoja 
pitkin vihreälle nurmelle ja soluivat maan uumeniin. Kumpikin 
oli hetkisen vaiti, saattoi vain kuulla tuulen huminan ja heitä 
eroittavan puron hiljaisen solinan. 

— Ajatus, kuiskasi nuori mies äänellä, joka sisälsi kaiken maal- 
lisen kaipauksen, levottomuuden ja rakkauden kiihkon. — Tuhan- 
net voimat vetävät minua puoleesi! Olet vieras, ja kuitenkin niin 
läheinen, kuin olisit osa minusta itsestäni. Olet Kaunis Ajatus! 
Kasvosi ovat hymyilevät kuin päivä ja silmäsi lempeät kuin sini- 
nen avaruus. En uskalla liikkua, en askeltakaan ottaa, pelkään 
että olet näky, harhakuva, jonka sairaat aistini ovat luoneet sil- 
mieni eteen. Saanko tulla luoksesi? 

Ajatus kohtasi nuoren miehen katseen. Oli kuin kaksi voima- 
kasta valovirtaa olisi lähtenyt jostakin kaukaa, ehtymättömästä 
tulimerestä. Ne sykähdyttivät hänen sieluaan tuhansin aavis- 
tuksin ja hänestä tuntui, kuin olisi hän kerran kaukaisimmassa 
ajassa kokenut aivan samaa. Seolionnea, niin huikaisevan suurta, 
että Ajatuksen täytyi hetkiseksi sulkea silmänsä ja värisevät huu- 
lensa, jotka jo olivat vastaukseen valmiina. 

— Tule, kuiskasi hän sitten ja ojensi kohtavat käsivartensa 
nuoren miehen puoleen. 


POTIUJA TUULI 


Nuori mies tuli. 

— Rakastan sinua Kaunis Ajatus. Olen rakastanut sinua jo 
ajan kaukaisuudessa ennen syntymääni ja rakastan sinua pitkän 
elämäni jälkeen vielä ajattomuuden porttien tuolla puolen . . . 

— Minä olen oleva sinun, ajassa ja ajattomuudessa, vastasi 
Ajatus ja hänen hymynsä, joka välähti kyynelten läpi, oli har- 
tautta ja kiitosta täynnä. 

Silloin kumartui nuori mies ja suuteli tyttöä. 

— Ramyana! huudahti nuori mies hämmästyneenä, sillä hän 
tunsi tytön vasta nyt. 

— Amaru! 

Ajatus pyyhkäisi hiuskiehkuran otsaltaan ja heräsi kuin unesta. 
Hän oli äkkiä havahtunut todelliseen elämään. : 

Amaru ja Ramayana kulkivat käsitysten Unhoituksen laak- 
sossa ja iloitsivat toinen toisensa seurasta. Tultuaan Unhoituksen 
lähteen kupeelle, huomasi Ramayana tumman kukkansa kuol- 
leeksi. Sen terä värisi kastehelmen painosta, jonka lähenevä yö 
oli pudottanut siihen. 

Mutta Ramayana ei tullut siitä surulliseksi. Hänen mielestään 
vehreyttä uhkuva Unhoituksen laakso oli kuin suuri kukan kupu, 
joka janoisena avaa teränsä ja antaumuksen riemua täynnä odot- 
taa auringonsäteitä, jotka suutelevat sitä sydämeen asti. 

Niin unohtivat he kaiken. Ramayana lepäsi Amarun sylissä, 
leikki hänen kanssaan, lauloi ja tanssi hänelle. He istuivat puron 
reunalle ja katselivat virtaavaa vettä, johon kuu illan sammuessa 
alkoi valaa hopeatansa. Salaperäinen hämy peitti metsän heidän 
ympärillään ja puiden lehtien liikkuessa näytti kuin niistä olisi 
hehkunut fosfori ja kaikkialta muualta metsän salaisista kätköistä 
loisti ruusunpunainen hohde. 

Mutta tulenjumala vihastui tyttöön hänen tottelemattomuu- 
tensa tähden. Hän astui alas Unhoituksen laaksoon, nukutti Ra- 
mayanan ja Amarun, jotka toisiinsa nojaten hiljaa puhelivat kes- 
kenään, otti salaa kumpaisenkin sydämen ja toinen toisiinsa sidot- 
tuina poltti ne tuhkaksi. 


Idässä näkyi kultainen viiru. Sieltä tuli aamu. 
Ramayana ja Amaru eivät enää heränneet. He olivat kulke- 
neet ajattomuuteen kirkastetuin kasvoin ja hymy huulillaan. 
Seuraavana päivänä kasvoi puron reunalla kaksi heleänsinistä 
kukkaa, niin lähekkäin, että ne, tuulen niitä keinuttaessa, saat- 
toivat koskettaa toisiaan. 
Laura Soinne. 


Kuoleva. 


Elämä, kutsusi tähden 
matkaan lähdin vain. 
Riemua, tuskaa nähden 
mennessä, tullessain. 


Sousin virran myötä, 

myös sitä vastaan päin. 

Tein pahaa, tein hyvää työtä. 
Kuilut ja taivaat näin. 


Nyt, sua, elämä, kiitän. 
Taistossa kasvaa voi. 
Tappiot voittoihin liitän. 
Riemua lauluni soi. 


Kaikki, mi on, oli virtaa, 
tyhjyyttä ollut ei. 

Löi elo kultaista pirtaa. 
Kirkkaus voiton vei. 


Harhaksi tään elon luuli 
kaihiset silmäni mun. 
Korvani kutsusi kuuli. 
Nyt olen, Jumala, sun. 


Arvo Välikoski. 


-TERÄINENMIEKKA 


(A 


AIKAMME NAINEN. 


Pohjatuulessa aikaisemmin aloitettu keskustelu »naiskysymyksestä» jatkuu. 


KÄYTÄNNÖLLISEN ELÄMÄN KYSYMYKSIÄ, JOIHIN 
ON VAIKEA SAADA TYHJENTÄVÄ VASTAUS. 


On varsin helppoa kirjoittaa ja puhua siitä, miten tahtoo aja- 
tella. Vaikeampaa on tehdä itselleen selväksi, miten ja miksi on 
ajateltava, ja mikä on tämän ajattelun oikea tavote. 

Pohjatuulen toimitus on avannut lehteensä osaston, jonka se 
otsikoi »2-teräiseksi miekaksi» — nimitys sangen onnistunut ja 
asiallinen. Ja tässä osastossa ajatellaan niin, että »pää höyryää». 
Eikä tämä ajattelu suinkaan ole kiintoisuutta vailla. 

Nykyajan nainenkin ajattelee. Olen sangen usein »sivusta» 
seurannut hänen ajatteluaan ja myönnän kernaasti hänen ajatte- 
lussaan olevan johdonmukaisuutta, järkeä ja ennenkaikkea oikeu- 
tusta. Hän on ihminen, samaa lihaa ja verta kuin mieskin. Hän 
saa pilkulleen saman kasvatuksen kuin mies ja ainoastaan 
rakenteessaan hän »jonkin verran» eroaa miehestä, mikä ero luon- 
nollisestikin toiselle taholle suuntautuneena johtaa hänet eroon 
miehen ajattelutavasta ja järkeilystä. Tämä kaikki on niin luon- 
nollista, ettei sen ihmettelyyn kannata hukata aikaansa. 

Paljon kiintoisampaa on koettaa itselleen tehdä selväksi, miksi 
nainen on ryhtynyt ajattelemaan tavalla, mikä eri tilanteissa 
ilmenee sangen kulmikkaana kysymysmerkkinä, ja siihen löydän 
yhden ainoan vastauksen: hän on ihminen kuten »luomakunnan 
kruunukin. 

Kiinnitämme sangen usein huomiomme aivan toisarvoisiin, 
useimmiten ulkoisiin ilmiöihin naismaailmassa, sellaisiin kuin 
tupakoimiseen, tansseihin, huulipunaan, ihomaaliin, puuteriin, 
tukkaan, pukeutumiseen, keimailuun j.n.e., ja unohdamme nais- 
sielun sisäiset värähdykset vain sentähden, että nainen pystyy 
salaamaan ne paremmin kuin konsanaan mies. Flämä on naisen 
siihen opettanut, sillä nainen vaistoaa' sielunsa paljastamisen 
vaarat monin verroin herkemmin, ja juuri tästä johtuukin, että 
mies usein ja tavallisesti on ja pysyy naisensa narrina, käyttipä 
nainen huulipunaa ja ihomaalia tai ei, olipa hän entisajan arvoisa 
rouva tai rouvan taimi, »väliasteen)» moderni demooni tai tule- 
vaisuuden tuulentupa. Ja me miehet —naissielun huomioimatta — 
tunnemme itsemme »onnellisiksi»n — naisen narrina. Tässä lie- 
neekin pohjimmainen syy, miksi ketään ei niin helposti ymmär- 
retä ja arvostella väörin kuin juuri naista, ja tästä luonnollisesti- 
kin seuraa, että nainen on ollut ja on edelleenkin pakotettu kul- 
kemaan omaa tietänsä, kun mies kerta kaikkiaan ei tahdo tyytvä 
(vain) hänen toverikseen. 

Reaalinen elämä on pakottanut naisen »ulkotöihin». Tässä 
yhteydessä en katso asiakseni lähteä selvittelemään kysymystä 
sen pitemmälle. Taloudellinen koneellistunut elämä on todella- 
kin niin perusteellisesti muuttanut nämä elinkysymykset kerta 
kaikkiaan, ja niihin on sopeuduttava, tahtoipa tai oli tahtomatta. 
Työssä soveltuu nainen aivan erinomaisesti »koneeksi», luotetta- 
vammaksi kuin konsanaan mies. Hänen elintasonsa ja toimeen- 
tulonsa on halvempi kuin miehen ja hänen mukautumiskykynsä 
on joustavampi kuin miehen. Tästä johtuu, että työnantaja voi 
ylläpitää naisen elintasoa pienemmillä kustannuksilla, ja tästä 

taas se, että nainen erinäisillä työmarkkinoilla on kilpailukykyi- 
sempi kuin mies. 

Jouduttuaan näin ulkotöihin vaatii nainen itselleen samat oi- 
keudet kuin miehelläkin on: saman vapauden elämään, taiste- 
luun, nautintoihin jopa tapoihinkin, ja luonnollisesti on hän nii- 
hin kaikkiin yhtä oikeutettu kuin mieskin. En näe siinä mitään 
asiallista eroa enempää kuin ihmettelemisen aihettakaan. 

Miehistä itserakkautta näyttää loukkaavan se, että nykyaikai- 
nen nainen katsoo elämäntehtävänsä jonkin verran laajemmaksi 
kuin millaiseksi luomakunnan kruunu sen korkeassa viisaudes- 
saan tahtoo käsittää. Korkeimman elämänihanteen täytyy 
nykyaikaisellakin naisella olla suvun jatkaminenm,*) 
(Kts. Pohjatuuli N:o 5—6.) Todellako?! Jätän tämän puolen. 
Olemme luullakseni tämän »ihanteellisuusasteen)» ohi, enkä usko 
sinne enää palattavan. 

Nyt tahdotaan väittää, että nainen on suistunut raiteiltaan, 
kun hän työihmiseksi jouduttuaan pyrkii erilleen kodista ja ko- 
din velvoituksista. Miksi niin? Senkö vuoksi, ettei nainen enää 
tahdo alistua miehen orjaksi — välttääkseni rumempaa sanonta- 
tapaa. Nykyajan nainen voi antautua kodilleen, olla sen hyvänä 
haltijana pakotta, omasta vapaasta tahdostaan ja halustaan, 
mutta orjattareksi ei. Ja antautuessaan joutuu hän aivan samo- 
jen velvollisuuksien alaiseksi kuin entistenkin kotien naiset ja 
täyttää ne. Nämä velvollisuudet ja niiden täyttäminen oikeutta- 
vat hänet todellakin tasa-arvoiseen toverielämään miehensä rin- 
nalla, eikä kodin hengen tarvitse siitä vähääkään kärsiä, ellei 
kodin olemus itsessään näitä suhteita muuntele, taikka ellei per- 
heenisä kyllin joustavasti ymmärrä sopeutua sellaisiin olosuhtei- 
siin, joita hän nuoressa idealismissaan ei ole tullut ajatelleeksi. 

Ja kuitenkin meistä tuntuu kuin nykyajan nainen ajattelus- 
saan menisi liian pitkälle. Tähän viittaavat kenties tilastot ja 
naistemme julkisuudessa esiintyvä katsantokanta monine väittei- 
neen. Naisemme tahtovat elää erillään miehistä. Itsensä sitomi- 
nen miehen kotiin on heidän mielestään orjuutumista. He pitä- 
vät oikeutenaan itse valita lapselleen isän, jos niin tahtovat, sekä 
kokonaan omistautuakin tälle lapselleen isästä sen enempää vä- 
littämättä. Tämä ajatus taas voi johtaa aivan toiseen suuntaan, 
kuin mihin me yhteiskunnallisessa ajattelussamme olemme tot- 
tuneet. Ja juuri sentähden me siihen niin epäillen suhtaudumme- 
kin. 

Tämäkö sitten lienee syynä siihen, että naistemme ajattelussa 
näemme vanhojen siveellisyyskäsitteiden herpautumista. Siveel- 
lisyys loukkaantuu kuitenkin vasta silloin, kun näissä asioissa 
mennään luonnottomaan tarkoituksettomuuteen, ja se on jotakin 
aivan toista, jolla ei minun käsittääkseni ole vähintäkään teke- 
mistä nykyaikaisen naisen selväpiirteisessä järkeilyssä täysin oi- 
keutetun itsenäisyyden ja vapauden säilyttämiseksi. 

Ihailen miestä, joka pystyy antamaan naiselle neuvoja hänen 
elämäntehtävänsä suhteen, kuten A. K. »Vaatikaa mieheltä, että 
hän täyttää tehtävänsä luomakunnan herrana »*) 


*) Harv. minun. 


VASTAVÄITTEITÄ. 
V. Väliasteelle, R. V:lle, A. R:lle ja Albert Korhoselle. 


»yLoukkaustako koko naissukupuolta kohtaam olisi keskustelu 
naisesta — s.o. aikamme naistyypistä, naisluonteesta? Ei! Se on 
totta tosiaan sekä »järjellistä» että vasiallista» — aivan samoin 
kuin myös voi puhua eri aikojen miesihanteesta, miestyypeistä — 
sillä jos naisen ja miehen ihmisyys rikasta on, on heillä kummalla- 
kin myös oma erikoispanoksensa annettavana kansansa henki- 
selle elämälle. Ja edelleen: Kuinka voisimmekaan väistää tällai- 
sia kysymyksiä nykyisenä ajankohtana, joka on ainutlaatuinen 
Suomen naisen historiassa: Vasta on keski-iässään se sukupolvi, 
jonka eläessä nainen kohosi vajavaltaisuuden ja holhouksenalai- 
suuden tilasta itsenäisyyteen ja yhteiskunnalliseen, taloudelliseen 
ja sivistykselliseen tasa-arvoon miehen rinnalle. Vasta elää nuo- 
ruuttansa ensimmäinen naissukupolvi, jolla jo elämään astues- 
saan ovat valmiina nuo täydelliset kansalaisoikeudet. Fikö ole 
kummallista — anteeksiantamatonta, että me suorastaan voimme 
unhottaa oman aikamme erikoisuuden vaatimuksineen, oman 
sukupolvemme esikoisuuden uusine probleemeinensa?! 

Surullisen niukasti me todellakin olemme tietoisia sukupol- 
vemme esikoisuudesta, surullisen laajalti emme tosiaankaan ole 
muuta kuin »massaa», toistemme matkijoita, laumaolentoja, joi- 
den elämään ehkä mahtuu paljonkin »pirteää aikansaseuraamista» 
— ruumiinkulttuuria, filmi-, jazzi-, auto-, radio-, gramofooni-, 
puku-, sääri-, kynsikulttuuria ynnä epälukuisia muita »kult- 
tuureja», mutta tämän kaiken keskelle surkean vähän sielun- 
kulttuuria, joka kohottaisi meidät lauman yläpuolelle itsenäisiksi 
persoonallisuuksiksi. Nykyaikaisen, henkisille arvoille tylsän 
joukkoihmisen alituinen ikävystyminen pyörittää ajanvieteteolli- 
suuden rahamyllyjä — mitäpä siitä, vaikka nuo myllyt jauhaisi- 
vat murskaksi kaikki sivistykselliset ja siveelliset arvot! Tusina- 
filmin reklaamireseptit ja ajanvietelehtien typerä sekasotku pal- 
jastaa »suuren yleisönsä» sieluntilan — tai paremminkin sanoen: 
sieluttomuuden. Ja se yleisö» totisesti on »suuri». Tällä tasolla 
oleva ihminen ei toki kykene tietoisesti, persoonallisesti omaksu- 
maan mitään maailmankatsomusta, ei edes materialismia, mutta 
käytännössä hän kyllä on materialisti: vain ulkonaisia, näkyväi- 
siä tajuava ja tavoitteleva, joka mukavan passiivisesti ajelehtii 
viettiensä, vaistojensa, mielialojensa ja vaihtelunhalunsa heilu- 
teltavana, vailla ajatuksia, arvosteluja ja sisäisiä taisteluja. 

Eivätköhän mainiosti sopine meihin suomalaisiinkin terävän 
ranskalaisen elämäntarkastelijan Ernest Dimnet'n sanat: »Tie- 
dämmehän, ettei yhdeksäntoista ihmistä kahdestakymmenestä 
ajattele, vaan elää elämäänsä kuin jokin koneisto. Useimmat 
miehet ja naiset elävät ja kuolevat hankkimatta itselleen mitään 
varmaa käsitystä elämästä ja kuolemasta, uskonnosta ja moraa- 
lista, politiikasta ja taiteesta.» 


Niinpä niin naiset, vaatikaa, ja 9 miestä kymmenestä jättää tei" 
dät loppuijäksenne varmasti rauhaan siirtyäkseen palvomaan 
jotakin toista. Mies tahtoo olla oma itsensä ja nykyaikaisen mie- 
hen tulee pysyttää naisensakin omana persoonallisuutenaan, sil- 
loin on hänellä ankkuri elämän myrskyissä, rauhallinen satama, 
jossa hän voi koota voimiaan uusiin ponnisteluihin niiden arvo- 
jen saavuttamiseksi, jotka voivat elämäntoverusten kesken muo- 
dostua heidän yhteisiksi tavotteikseen. Miehen on kerta kaik- 
kiaan luovuttava menneen ajan arvostelustaan naisen suhteen: 
Nainen ei ole, eikä tahdo olla vain säteilevänä solmioneulana. — 

»Varjele vakainen luoja akasta ärisevästä.» Älkäämme kiin- 
nittäkö /iian suurta huomiota sellaisiin toisarvoisiin kysymyksiin, 
jotka omaavat erehdyksien ja väärinkäsitysten mahdollisuuden, 
sillä ne helposti jäävät pysyviksi ja estävät meitä kohoamasta 
harmaata jokapäiväisyyttä korkeammalle. I. M. Varoma. 


POHJATUULI 


Keväinen kuva Kluuvikadulta. »Pohjatuuli on ilmestynyt.» 


Nimenomaan naisen sielunelämälle on nykyisen ajanhengen 
vaikutus tuhoisa, sillä se erikoisesti vetoaa niihin naisluonnon 
puoliin, jotka kuritta jäätyään ovat pahimpina esteinä persoo- 
nallisuuden muodostumiselle: Ulkonaisten elämänmuotojen kir- 
javiin pikkuseikkoihin kiintyminen ja alttius ulkoapäin tuleville 
vaikutteille estää keskittymisen, määrätietoisuuden ja suurien 
suuntaviivojen seuraamisen. Kunpa tosiaankin »kiihkeä rehelli- 
syyden» halu olisi pannut meidät »tupakoimaan, maalaamaan ja 
flirttailemaan»! Mahdollisesti joillakuilla yksityisillä on sen ver- 
ran persoonallisuus-ituja mukana näissä edesottamisissaan, mutta 
rohkenen väittää, että ehdottomasti useimpien vmodernisuus» on 
merkki matkimistaipumusten, laumavaistojen vallasta ja »ruu- 
miillisen», persoonattoman, alemman naisellisuuden voitolla- 
olosta sieluissamme — ja myös todiste »kauneusaine»-tehtaiden 
reklaamin tehokkuudesta! Me emme erittele niitä viettejä ja 
haluja, jotka panevat meidät keimailemaan väkijuomalasilla tai 
savukkeella ravintolapöydän ääressä! Emme rupea — kykene? — 
toteamaan mitkä vaistot ja vietit ovat luoneet sen ilmapiirin, 
jonka tuotteena on nykyaikainen tanssialastomuus! Erittele- 
mättä, ajattelematta, arvostelematta — valikoimatta — vastus- 
telematta alistuu »moderni» nainen menemään virran mukana 
mihin sattuu ja mihin reklaami käskee — yhtä naiivin kiltisti 
kuin konsanaan puoli vuosisataa sitten hänen itsenäisyyttä ja 
tasa-arvoa vailla ollut isoäitinsä! 

Sukupuolielämän alalla tämä sieluton, passiivinen asenne on 
turmiollisin. Erinäiset fraasit »tinkimättömyydestän, »rehelli- 
syydestä», »vvapaudesta» jne. jne. eivät vielä merkitse todellista 
persoonallisuuden astetta, jos sielun sekamelskasta puuttuu kuri, 
määrätietoisuus, taistelutahto, vastuuntunto. Kun naisasiataistelun 
vuosina, 1880-luvun kirjallisuudessa kauneinta ajateltiin tulevai- 
suuden naisesta, ennustettiin, että hän, vapauteen, itsenäisyyteen 
ja sivistykseen kohonneena olisi kohonnut myös siveelliseksi luon- 
teeksi, joka vetäisi miehenkin ylöspäin omalle korkeammalle 
tasolleen, sukupuolikurin, siveellisen ryhdin ja aviouskollisuuden 
tasolle. Ja kun taas epäilijät kaikkein huonointa ennustivat tule- 
vaisuuden naisesta, niin he väittivät, että vapaus oli houkutteleva 

POHJATUPVLI 


hänet yhdistämään naisellisiin heikkouksiinsa miehen heikkoudet 
ja hän siten oli painuva silloisen miehen tasolle, salaiseen poly- 
gamiaan, sukupuolisen kurittomuuden, nautiskelun ja ruumiilli- 
sen »vapaan rakkauden tasolle. 

Onko hän jo saapunut tuo tulevaisuuden nainen»; joko voimme 
ratkaista, kumpi ennustus on enemmän toteutunut? Tämän 
probleemin kohdalla ei ainoakaan nainen ole oikeutettu pakene- 
maan mukavaan ajatuksettomuuteensa. Väistämättömänä vaatii 
nykyiseltä naissukupolvelta vastausta kysymys: Tulevatko 
uuden »itsenäisyytemme» symbooleiksi savuke suupielessä, väki- 
juomalasi ravintolapöydällä ja huulipuikko käsilaukussa —— mie- 
hen heikkoudet yhdistettyinä alemman, persoonattoman, henki- 
sesti kehittymättömän, passiivisen »naisellisuuden» heikkouk- 
siin. Eil Irti näistä symbooleista, irti niitä puolustavista kulu- 
neista iskulauseista, irti siitä sieluntilasta, jonka todisteita ne 
ovat! Sillä niiden takaa ei paljastu muuta kuin — sieluton suku- 
puoliolento — neuvostovenäläisen erotiikan »fysiologinen impe- 
ratiivin — meikäläisten »miehentie-kirjailijain» rakastama »ruu- 
miin ikävä»! Jos mies julistaa, että »korkeimman elämän ihan- 
teena täytyy nykyaikaisellakin naisella olla suvun jatkaminen» 
— jos mies tosiaankaan ei vaadi myös jotakin muuta sen lisäksi, 
niin hän — huomaamattansa — samalla ilmoittaa tyytyvänsä 
juuri yllämainittujen symboolien naiseen: »flirttaavaan, maalaa- 
vaan, s.o. miestä metsästävään olentoon, jolla ei muuta omaa ole 
kuin ruumiinsa, sukuviettinsäy. 

Miessuvulla on kautta aikojen ollut paljon suuremmat ulko- 
naiset mahdollisuudet henkisen elämänsä kehittämiseen kuin nai- 
sella. Eikö mies siis tosiaankaan vieläkään vaatisi naiselta muuta 
kuin »suvunjatkamista»?! Sitä en jaksa uskoa. Jos hänellä on 
»sydän», s.o. kaipausta sielunkulttuuriin — olkoon hän sitten 
kirjaoppinut tai kirjaopiton — niin hän kaipaa naiseltakin »apua, 
joka on hänelle sopiva» — myös hänen sielunsa pyrkimyksiin. Ja 
jos niinikään nainen on henkiseen tietoisuuteen herännyt, ei mies 
suinkaan ole hänelle vain lasten isä tai palvottava valtias» tai 
edes »sankari», vaan ennen muuta hänen auttajansa hänen taiste- 
lussaan sisimpänsä hienoimpien, herkimpien, henkisimpien arvo- 
jen puolesta. 

Suvunjatkaminen; onhan se kylläkin korkein velämänihanne» 
— kissoille ja kyyhkysille ja muurahaisille, mutta ihmiselle se 
yksin ei riitä. Jos meissä ei sukuvietin ohella elä muita, henki- 
sempiä kaipuita ja voimia — emme suorastaan »viitsi» jatkaa 
sukua: emme kykene kantamaan siihen liittyvää kärsimystä, vai- 
vannäköä ja uhrautumista, kykenemme vain nautiskeluun! Ei! 
Jollei meillä ole muuta pyrkimystä kuolemattomuuteen ja ikui- 
suuteen kuin viankaikkinen elämä maan päällä», emme ole arvol- 
liset edes tämän elämän jatkajiksi — sen täydessä ihmisyydessä, 
emme täytä sitä »tehtävää, johon kaikkeuden Luoja on meidät 
asettanut). 

Niinkauan kuin nainen ajelehtii nykyisten symbooliensa mer- 
keissä, ei hän kykene kaipaamaan itseltänsä, ei mieheltä eikä elä- 
mältä, sitä mikä ihmisen ihmiseksi korottaa. Niinkauan hän on 
todella vain »väliaste» tai — suoraan sanottuna vain harhautunut 
irvikuva siitä »uudesta naisesta» joka oli tuleva—ja joka on tuleva. 
Hänen ulkonaiset oikeutensa ja näennäinen sivistyksensä on pal- 
jon kohonnut, mutta sielullisesti hän yhä on samalla heräämättö- 
mällä, sisäistä elämää vailla olevalla tasolla, jolta naisliike tahtoi 
hänet pelastaa ihmisoikeuksien ja sivistyksen avulla. Havain- 
nollisesti hän paljastaa olemuksensa — itse sitä edes tajuamatta, 
hän haluaa maalata itselleen nuken kasvot, koska hänellä on nuken 
sielu! Ja jos tätä nukkea sitten paiskelevat vietit ja vaistot, niin 
syntyy se sekava irvikuva, joka eksyttää miehen puhumaan 
suvun jatkamisesta »naisen korkeimpana tehtävänä. 

Vasta kun nainen on herännyt sisäiseen elämään, hän tajuaa, 
että hänen ulkonainen tasa-arvonsa ei suinkaan ole olemassa siksi, 

että hän saisi vvapauden)» sieluttomaan nautiskeluun tai muka 
vuhmaileviin paheisiin, vaan siksi, että hänellä ihmisenä on oikeus 
tasa-arvoon, ja että ihmisoikeudet kannustavat ja velvoittavat 
häntä eteenpäin sillä sisäisen kehityksen tiellä, millä yksin hän 
voi kypsyä kyllin arvolliseksi nykyhetken ihmissuvun elämän 
jatkajaksi. | 

Tälle asteelle kohosivat entispolvien naisten joukossa monet 
ulkonaisia vapauksia, oikeuksia ja mahdollisuuksia vaillakin — 
uskonnon avulla. Vaikeuksien ja kieltäymyksien keskellä kristin- 
usko antoi heille näköaloja, päämääriä ja voimia, antoi sitä ken- 
kisyyttä, jota tarvitaan, ennenkuin naisesta tulee persoonallisuus 
ja tulee todellinen äiti. Mekö jäämme heitä köyhemmiksi, me, 
joilla on kaikki persoonallisuuskehityksen ulkonaiset mahdolli- 
suudet? Annammeko nykyajan levottomuuden ja melun, halpa- 
hintaisen ja suuriäänisen tieteellisyyden» tai ajanvieteteollisuu- 
den banaalin roskan surmata sieluistamme Jumalan todellisuu- 
den? Ja kuitenkin on elämä itse osoittanut, ettei mikään muu 
riitä sitä korvaamaan. Vain sen antamat uskon, toivon ja rak- 
kauden voimat riittävät täysin ratkaisemaan vuuden naisen» suu- 
ren ja vaikean probleemin yhdistämällä hänen elämässään epä- 
itsekkyyden ja itsenäisyyden, nöyryyden ja lujuuden, niin että hän 
voitollisesti saattaa selviytyä niistä hirvittävän kohtalokkaista 
ristiriidoista, joihin hänen uusi asemansa on hänet kietonut ja 
yhä edelleen kietoo. 

Ilman tätä todellista persoonallisuustaistelua on naisen ja mie- 
hen suhde vailla syvintä sisältöä, vailla lujuutta, vailla kestävää 
perustetta. Vain siihen taisteluun ryhtyneet yksilöt voivat todella 
jotakin vantaan — toisilleen — kansalleen — isänmaansa tulevai- 
suuden suurelle asialle. 

Irti passiivisten ajelehtijain suuresta laumasta, ylös persoonalli- 
suustaistelun yksinäisille vuoripoluille! Mutta ne polut löytyvät 
vain silloin, kun itsetutkistelu ja itsetuntemus on niin vilpitöntä, 
että jaksamme antaa asioille oikeat nimensä — siitäkin huoli- 
matta että »synti» on kovin vanhanaikainen sana! Kummallisen 
selvästi kristinusko näyttää totuutensa ja todellisuutensa juuri nyky- 
ajan elämänilmiöiden taustaa vastaan. Se on tosiaankin »hyvin 
paljon muuta kuin kieltäytymistä». Me tarvitsemme sen iäisyys- 
näkyjä irtautuaksemme aineellisuuden ja hetkellisyyden vallasta 
ja saadaksemme itsellemme henkistä elämää, sisäistä rikkautta, 
päämääriä. Vain elävä tietoisuus näkymättömien valtavasta 
absoluuttisesta todellisuudesta johtaa meidät näkyväisten mität- 
tömyyksien sekamelskasta ja viettiemme orjuudesta kiinteyteen 
ja keskitykseen, vaativaisuudesta epäitsekkyyteen, kaaoksesta 
kosmokseen. Vain jumalakokemus ja jumalanpelko poistaa sielu- 
paroistamme ihmispelon, niin että me — laumavaistomme voit- 
taen — uskallamme olla toisenlaisia kuin muut ja jaksamme kohota 
aktiivisuuden, taistelutahdon ja taistelutarmon asteelle. 

Miksi emme sitten etsi tätä sisäisen rikkauden, voiman, onnelli- 
suuden lähdettä? Eiköhän siksi, että tuntuu paljon mukavam- 
malta luiskahtaa sen ohi, työn, seuraelämän tai huvitusten tur- 
viin. Toisten joukossa pääsee siitä niin mukavasti rauhaan esim. 
vain muka »filosooftisesti»> huomauttamalla: »Eihän sellaisesta kui- 
tenkaan voi tietää mitään varmaa!» Ja yksin ollessa siitä selviää 
vaikkapa tarttumalla uusimpaan »Tosikertomusten» numeroon! 

Lainaan vielä äskenmainitsemani Dimnet'n sanoja: »Jos voi- 
simme laskea yhteen ne minuutit, jotka olemme kuluttaneet to- 
della tarkastellessamme esim. käsitystämme tulevasta elämästä, 
niin meitä hämmästyttäisi naurettavan pieni minuuttien lukw. 
Niin — me yhä uudelleen heiskahdamme sellaisten asiain ohi! 
Ja kuitenkin on jumalasuhteemme elämämme probleemeista 
suurin ja keskeisin, jonka vaikutus ulottuu yli kaiken muun — 
ja joka kerran on täyttävä tajuntamme hirveän läheisenä, hirveän 
vaativana, ainoana suurena kysymyksenämme! 

Yksi monista. 

Urheilusuhteemme läntiseen naapurimaahamme. 


Paljon puheenaihetta antaneet urheilusuhteemme Ruotsiin 
kaipaavat näin uuden urheilukauden alkaessa ehkä hieman tar- 
kastelemista. Nämä suhteethan ovat urheilumme vkivikaudesta» 
alkaen olleet lievimmin sanoen oudot, ruotsalaisten otettua alun- 
perin meihin nähden tässä, niinkuin niin monessa muussakin 
sivistysriennossa, ylimielisen holhooja-asenteen ja yrittäessä — 
useimmiten onnistuenkin — keplotella tunnetulla taidollaan kai- 
kissa yhteisissä edesottamuksissamme itselleen kunnian, vaik- 
kapa Suomi olisikin saanut voiton. Tunnettu tosiasiahan on, että 
ruotsalainen ei koskaan voi hävitä; jos sellaista sattuu — ja ikävä 
heille, useinhan sitä kilpailussa sellaistakin sattuu, varsinkin 
suomalaisten ollessa mukana kuten esim. olympialaisissa kisoissa 
—, on aina olemassa muka päteviä syitä, joilla Ruotsin kansalle 
saadaan häviö »poisselitetyksi» ja maan kuninkaallinen maine 
tappiosta huolimatta pelastetuksi. N.s. urheilumoraali tuntuu 
ruotsalaisille olevan tuntematon käsite. 

Vaikkakin urheilulliset välimme Ruotsiin ovat viime aikoina 
niin kiristyneet, ettei pääurheilumme — yleisurheilun — alalla 
ole n.s. suhteita enää Nurmi-kaappauksen jälkeen oikeastaan ole- 
massakaan, on kanssakäymisemme monilla urheilun eri aloilla 
kuitenkin edelleen ollut melko vilkasta. Se, että nämä kanssa- 
käymiset ovat suurimmaksi osaksi olleet yksipuolisia*, suoma- 
laisten suorittaessa vierailut ja työn ja ruotsalaisten periessä 
rahallisen voiton, ei ole meidän syytämme, sillä Ruotsi ei, kaikesta 
Pohjolan ranskalaisuudestaan huolimatta, näy tuntevan vuoro- 
vierailuperiaatteen velvoituksia. Suomalaiset hiihtäjät, painijat 
y.m. käyvät mieslukuisina kilpailemassa Ruotsissa, mutta tus- 
kin koskaan näkee ruotsalaisia vastavierailulla Suomessa. Poik- 
keuksena ei voi pitää Ounasvaaran kisojakaan, joihin menneenä 
talvena osallistuivat ruotsalaiset hiihtäjät Utterström ja Englund. 
Mainitut hiihtäjäthän tulivat Ounasvaaralle ehdolla, että Kalle 
Heikkinen kilpailee ensi talvena Ruotsissa. Suomalaisten Sol- 
lefteän kilpailuihin lähettämä 17-miehinen joukkue ei liioin an- 
tanut aihetta Ruotsille lähettää yhtään ainoata miestä viime- 
talvisiin Salpausselän kisoihin Lahteen. 

Ennen Suomen Urheiluliiton tunnettua kilpailukieltoa kilpaili 
suomalaisia rata- ja kenttäurheilijoita yhtenään Ruotsissa, mutta 
ruotsalaisia urheilijoita ainoastaan poikkeustapauksissa nähtiin 
Suomessa, tavallisimmin vain maaotteluissa. Painissa on meillä 
aina ollut hyvät suhteet Ruotsiin, nimittäin niin, että suomalaisia 
painijoita käy ahkeraan kilpailemassa Ruotsissa, tutustuttamassa 
ruotsalaisia suomalaiseen painitaitoon. Samanlaista tilaisuutta 
eivät ruotsalaiset anna meille, sillä heitä ei juuri ole näkynyt täällä 
painikiertueella. Ei ole siis lainkaan ihme, että ruotsalaiset pai- 
nijat tuntevat suomalaisten painitavat, varsinkin kun heillä siellä 
on sellainen asioita tunteva niksien »kavaltaja» kuin Oksa tree- 
narina. — Samanlaista »vastavuoroisuutta» ilmenee nyrkkeilyssä 
ja poikkeuksetta myös kaikissa muissa urheilulajeissa. 

Näistä asioista kirjoitti tuonnottain nimimerkki »H. L.» tam- 
perelaisessa »Aamulehdessä» sattuvasti m.m. seuraavaa: 

»Luulisi ruotsalaisten olevan kiitollisia tällaisesta heille edulli- 
sesta tilanteesta ja suomalaisten niinollen saavan asianmukaisen 
kohtelun m.m. sikäläisessä sanomalehäistössä. Kummallisinta 
asiassa kuitenkin on, ettei suomalaisia kohdella niin rääväsuisesti 
ja halventavasti minkään muun maan lehdistössä kuin juuri Ruotsin. 
Tuoreimpana esimerkkinä voi mainita Sollejteän 35 km hiihdon, 
jossa ruotsalaiset sanomalehdet väittivät Remeksen vastoin kilpailu- 
sääntöjä vaihtaneen suksia hiihdon aikana. Tämä väitös tehtiin 
sillä perusteella, että ruotsalainen palkintotuomari ei muistanut 
tarkastaa Remeksen suksia hänen saapuessaan maaliin. Ruotsin 
Hiihtoliitto lienee kirjoitusten johdosta lähettänyt pahoittelunsa 
Suomen Hiihtoliitolle, mutta sanomalehäistössä ei asiaa ole ainakaan 
niin tarmokkaasti korjattu, että se olisi tullut suuren yleisön tietoon. 
Yleisön suhtautumisesta suomalaisiin hiihtäjiin Sollefteässa sai 
käsityksen kuunellessa radioselostusta itse paikalta. Nurmelallehan 
vihellettiin, kun hänen oli pakko keskeyttää kilpailu. Ehkä tämän 
seikan pimittämiseksi omalla tavallaan tunnetun nimimerkki CANin 
kirjoituksessa Ruotsin Idrottsbladetissa kerrotaan suurin otsikoin 
yleisön Salpausselällä ostaneen kaikki Lahdessa löytyvät viheltimet 
loppuun, voidakseen niillä sitten osoittaa mieltä ruotsalaisille, jos 
heitä kisoihin tulisi. Kuinka tökerö ja tarkoituksellinen tällainen 
väite on, sen huomaa jokainen suomalainen. Olihan yleisöllä jo 
päiviä ennen kilpailua tiedossaan osanottajat — ja niiden joukossa 
ei ollut yhtään ruotsalaista. Tällainen valheellinen kirjoittelu (yllä- 


* (Tässä ei luonnollisesti nyt ole kysymys varsinaisesti maa- 
otteluvierailuista, mitkä ruotsalaiset kyllä ovat tänä vuonna vasta- 
vuoroisesti suorittaneet ja mitkä me — sivumennen sanoen — 
kaikki kolme, painin, nyrkkeilyn ja jääpallon, voitimme!) 


oleva ei suinkaan ole ainoa esimerkki) cn omiaan huonontamaan 
naapuruussuhteita muutenkin kuin urheilullisesti. 

On suorastaan kummastuttavaa, että jatkuvasti halutaan pitää 
kanssakäymistä tällaisen maan kanssa, joka ei tunnusta vastavuo- 
roisuusperiaatetta, eikä kohtele muutoinkaan tasavertaisena — kun- 
nioituksesta puhumattakaan — kilpailija-vierastaan. Meillä ei ole 
Ruotsista urheilun alalla niin paljoa opittavaa. että sentähden 
olisimme pakotettuja ylläpitämään tätä luonnolonta tilannetta. 
Päinvastoin: suomalaiset urheilijat ovat haluttuja muihinkin mai- 
hin, ja heidän kanssaan voi helposti järjestää suhteita tasavertaisilla 
ehdoilla, sen ovat vata- ja kenttäurheilijat osoittaneet. Suomen ur- 
heiluelämän virkeys on riippuvainen pääasiallisesti kilpailutoi- 
minnasta, sillä sen avullahan seurat kokoavat varat koko toimin- 
taansa varten. Luulisi sen verran saatavan yhteistyötä aikaan eri 
liittojen kesken, ettei suotta rahoiteta sellaisen maan urheilutoimin- 
taa, joka ei halua tehdä mitään meidän hyväksemme.»n — 


Laittamattomasti haasteltu! Olemme todellakin ihmetelleet 
Hiihtoliittomme pitkämielisyyttä tällaisen parantumattoman 
epäoikeudenmukaisuuden edessä. Ja kun kilpailutoiminnassamme 
Ruotsin kanssa myöskin tietysti joskus häviämme mekin — niin- 
kuin nyt viimeksi Sollefteän 50 km:llä, — niin kylläpä ovat naa- 
purit osanneet näyttää reklaamimestariuttaan kaiuttelemalla 
ulkolaisissa lehdissä tuon yhden tapauksen nojalla parhaimmuut- 
tansa Pohjolan urheilukansana aivan väärässä suhteessa. Keski- 
Euroopassahan ei olla niin tarkoin selvillä urheilusuhteistamme 
ja voimasuhteistamme — paitsi mitä ruotsalaiset itse ovat yksi- 
puolisesti selostaneet — ja niinpä siellä Ibl:n jututkin saattavat 
mennä täydestä kuin väärä (todellakin!) raha. Tosin Unkarissa 
tapahtuneen viimekesäisen kuulaskandaalin ja Sveitsissä pari 
vuotta sitten sattuneen jalkapalloskandaalin jälkeen on opittu 
ruotsalaiset tuntemaan osittain oikealta karvaltaankin, ja norja- 
laisethan toki myös jos ketkään tuntevat vomat pappenheima- 
rinsa», mutta paljon menee vielä kieroa ja väärää maailmalle 
täydestä. Tämä meidän Efialtes-hirtehisemme CAN on vain 
yksi piskuinen rengas heimolaistensa ylväässä reportteriketjussa. 
(A propos CAN, eikö meidän rehellisten ruotsinkielisten lehti- 
miestemme joukossa tunneta toverikurin käsitettä?) — Muis- 
tammehan esim. kansainvälisissä instansseissa itsensä hyvin 
tärkeäksi silmäntekeväksi järjestäneen paini-Räbergin radio- 
selostuksen viimeisessä painimaaottelussamme. Sehän herätti jo 
Ruotsin omissakin rehellisissä piireissä törkeällä liioittelullaan 
suuttumusta. Mutta auktoriteettiaan eivät Edström, Ekelund, 
Räberg, Tegner, »Sven» & cumpp. silti menetä. 

Vielä eräs ruotsalaisille sangen tyypillinen tapa, jonka olemme 
usein huomioineet, sietää tässä tulla esille otetuksi. Mutta an- 
nammepa tässäkin puheenvuoron taas välillä »Aamulehdelles, 
joka pirteästi tuntuu ilmiöitä »länsirintamalla» seuraavan. 


»— Erikoisena haluna on vuotsalaisilla ollut omaksua itselleen 
mahdollisuuksien mukaan, vieläpä naurettavuuksiin saakka osa 
kaikesta siitä, mitä katsovat hyvää ja kunnollista Suomessa synty- 
neen ja aikaansaadun. Ja toiseltapuolen he järki mielellään lykkää- 
vät suomalaisten niskoille sellaisen, jonka omistamisesta ei heille 
itselleen olisi iloa eikä kunniaa.» 

Niin, onhan suomalainen urheilija — meidänkin ruotsalaisissa 
lehdissämme — aina voittaessaan ja kunnostautuessaan »finlän- 
dares (olipa nimi sitten vaikka Lehtinen tai Järvinen!) mutta hä- 
vitessään ja »diskatuksi» joutuessaan samoinkuin jonkin »siviili»- 
rötöksen sattuessa aina säälimättömästi »finnes. 

Joskin Ruotsissa näissäkin suhteissa lienee jossakin määrin myös- 
kin n.s. »kahellaesta ilimoo», on Suomi-vastaisen hengen vasta- 
reaktio siellä kuitenkin niin minimaalinen, ettei sitä »i det stora 
hela» voi ottaa edes huomioon lieventävänä asianhaarana. Ja jos 
sellainen ihme sattuu — niinkuin tuonnottain erääseen kauno- 
luistelutuomariin nähden on sattunut — että itse vemämaassa» 
tukistetaan jotakin tuomaria liiallisesta puolueellisuudesta, niin 
on siinäkin aina takana jokin henkilökohtainen intriigi ja koko 
juttu on viritetty vain silmänlumeeksi sellaisille, jotka eivät 
oikeassa valossa asioita tunne. 

Tämän pakinan tarkoituksena ei ole, edelläoleviin tosiseikkoihin 
viitaten, tehdä mitään uusia ehdotuksia urheilusuhteittemme jär- 
jestelemiseksi Ruotsiin nähden, mutta olemme tällä vähäisellä 
yhteenvedolla tahtonut verestää mieliin vastaisen varalta noiden 
surullisten naapurisuhteiden juuria ja ilmenemismuotoja. Mis- 
sään tapauksessa ei mielestämme pitäisi ryhtyä meidän puolel- 
tamme minkäänlaisiin sovitteluihin, joihin Ruotsi ilmeisesti nyt 
yleisurheilun alalla tähtää, väittäessään Urheiluliittomme puheen- 
johtajan jo käyneen Canossanmatkalla Ruotsissa. — Initiatiivi 
tässä suhteessa ei ole meidän asiamme, vaan heidän! Esko. 

Näytenumero 


Ohjelmajulistuksemme. — Pohjatuulen torvi, runo, V. A. Kos: 
kenniemi. — Lähdemme taisteluun. — Gauguin, runo, Heikki 
Asunta. — Pikakäynti F. E. Sillanpään luona, Eino Mikköla. 
Kirjailija vastaa, F. E. Sillanpää. — Kansamme kohtalosäve: 
leitä, Heikki Klemetti. — Ylpeä laulu, runo, Oiva Paloheimo. 
— Hyvin kauan, runo, Elias Kurki. — Kompia, LarinsKyösti. 
— Hän pääsi sisälle, novelli, Yrjö Koivukari. — Syyskauden 
huomattavimpia ensisiltoja, O. Ruusuvuori. — Välähdyksiä 
Eestin kirjailijoista ja kirjallisuudesta, Paavo Aarnio. — Nyky* 
hetkinen kirjallisuutemme ja ajan kasvot. — Kirjallisuusarvos: 
teluja. — Suuntaviivoja elokuvatuotantomme tulevaisuudesta, 
* K. Kaarna. — Lukijani. 


N:o 1 


Uutta vuotta alkaessa, Y. K. — Gunnar Suolahti, Maija Juvas. 
— Uusi elämänkatsomus, K. M. Wallenius. — Pohjatuuli ja 
IKL, Eino Mikkola. — Kirjailija, Kersti Bergroth. — Kellot. 
Edgat Allan Poe. — Taide ja taidearvostelu, L. Wennervirta, 
— Portteja raoitetaan, Y. Koivukari. — Vain viisitoista vuotta, 
runo, Usko Hurmerinta. — Edistysseurojen näytelmäohjelmiss 
. tot, Puseromies: — Kaj Munkin »Sana», Astrid Reponen. — 
Esteri Suontaan Liikuntakoulu, Katri Mikkola. — Kaksiteräis 
nen miekka. 


N:o 2 


: Valkoinen viikko, K. M. Wallenius. — Tyyntä myrskyn jäl- 
* keen, Heikki Asunta. — Neljä runoa, Unto Karri. — Tajun: 
* nan kaksi valtavirtaa, Yrjö Koivukari. — Ikuinen boheemi, 
. Eino Mikkola. — »Henkien taistelu», 1. M. Varoma. — Neron 
alkutulta, Y. K. —:Talo rue Varennen varrella, Arne Koski. 
* €— Kaksiteräinen miekka. 

Brand, Eino Mikkola. — Miten taideteokset syntyvät, Eino Railo. 
* — Rajalla, Astrid Reponen. — Missä piilee kulttuurivaara, Yrjö 
— Koivukari. — »Noak», K. M. Wallenius. — Kompia, Larin= 
Kyösti. — Ensiziltoja Suomen Kansallisteatterissa, Oiva Ruusu 
vuori. Ann D&ry-haastattelu, Risto A. Riihiranta. — Ajatuksia 
»Seitsemän vejjeksen» filmaamisesta, Kalle Kaarna. — Runoja, 
Uuno Eskola, Heikki Asunta. — Kaksiteräinen miekka. 


N:o 4 


Kalevalan -päivänä, E. M. — Nykyhetki maailmanhistoriallis 
sessa valaistuksessa, Eino Mikkola. — Runoja, Heikki Asunta, 
Yrjö Koivukari. — Toivo Pekkanen, Elias Kurki. — »Prinsessa 
Cecilian» odotuksessa, A. H. — Nykyhetkeä arvioiva kirja, 
Erkki Rantalainen. — Viipurin taideviikko, S. Heikinheimo, 
O. Ruusuvuori. — Kansan Näyttämö, J. N. — Kaksiteräinen 
miekka. 


Pohjatuulen kesäkuun numerot ilmestyvät 


laajana juhannusnumerona »9SUVITUULD. 


POHJATUULEN 


iilmestyneiden numeroiden sisällys. 


N:o 5—6 


Kiirastorstai, runo, Heikki Asunta. — Ylösnousemusajatuksia, 
J. Sinnemäki. — Miksi hahmoittuu aikamme? Erkki Rantalai= 
nen. — Uusi Saksa taistelee Selvyyteen, Hanns Johstehaass 
tattelu, K. M. Wallenius. — Yleisestä ajattelutavasta, L. Kuulas. 
— Eikö arvostelijan pitäisi olla taiteilija? Y.:K. — Maamme 
taideselämä, Uuno Eskola. — »Nuoret runoilijat 1934», Elias 
Kurki. — Koulu, novelli, Yrjö Koivukari. — Väsyneen miehen 
tunnustuksia, Papini-arvostelu, Eino Mikkola. — Karhukeihäi: 
den viimeinen suuri taistelu, Hilippa Pyykönen. — Kirsti Flez 
ming, Hilda Pihlajamäkishaastattelu, Regina Vilkuna. — Tule= 
vaisuuden työväenteatteri, O. Ruusuvuori. — »Veljesten» fil 
maus, Teuvo Puro. — Onko melodraama tuomittu kuolemaan? 
Heikki Asunta, Toivo Palmroth. — Tarkiaisen kirjallisuushis: 
torian arvostelu, Sakari Vapaasalo. — Kuolleelle ystävälleni, 
runo, Hannu Häme. — Kirjallisuusarvosteluja. — Kaksiteräi= 
nen miekka. 


N:ot 7—8 


Kevät, runo, Heikki Klemetti. — Isänmaan Kevät, Fino Mik= 
kola. — Isänmaa, runo, Einari Vuorela. — Kevätjulistus Suo: 
men Kansalle, IKL:n Johto. — Häpeätahra, Urho Muroma. — 
Valtiollakin on velvollisuutensa, K. M. Wallenius. — Kansa: 
kunta ja työväki, Heikki Peltola. — Minän kuolema, runo, 
Erkki Rantalainen. — Kilpemme, Hilja Laksonen. — Euforion, 
katkelma Goethen Faustin II osan käännöksestä, Otto Manni= 
nen. — Teräspisarat, novelli, Elias Kurki. — Englantilainen 
työmies, Alex Matson. — Runoja, Heikki Asunta, Yrjö Koivu 
kari, Saima Harmaja ja Oiva Paloheimo. — Miten taideteokset 


syntyvät II, Punainen Viiva, Ilmari Kianto. — »lIkiaartehet», 
Arvo Laitinen. — Taiteilija T. K. Sallisen ajatuksia, Erkki 
Rantalainen. — Väinö Hervo, taiteilijakuva, L. Wennervirta. 


— Hiiret hyppivät pöydillä, Lauri Haarlan ajatuksia 'teatteri= 
oloistamme, E. M. — Työnantajan suhde työntekijään, Y. K. 
— Ylioppilasnuoriso ja uusi maailmankatsomus, Sakari Va- 
paasalo. — Psykoanalyysi ja moraali, Gunnar Aspelund. — 
Kaksi runoa, Lea Sarasto. — Prinsessa Ruusunen ja prinssi 
Kultakutri, Saara Säilä. — Keväinen koski, novelli, Marketta. 
— Japani, ministeri Ichikawan haastattelu, Hilippa Pyykönen, 
— Nuoret runoilijat 1934, Eino Mikkola. — »Taidetta kan: 
salle»n, Heikki Asunta. — Käsky, ballaadi, Usko Hurmerinta. 


N:o 9 


Kun kahleet murtui, runo, Reino Hirviseppä. — Arvi Järven: 
tauksen tilitystä oloistamme, Eino Mikkola — Heikki Asunta, 
runoilijakuva, Sakari Vapaasalo. — Varhaisia pettymyksiä, 
unkarilainen novelli, Nagy Endre. — Uudenaikaista luonne: 
tutkimusta, Gunnar Aspelund. — Yksi kisälli vietti 60-vuotiss 
jubileumia, Ilmari Kianto. — Kolme runoa, Lea Sarasto. — 
Suomenlinnan kavalluksesta 1809, Heikki Tandefelt. 

